Μοναρχική δημοκρατία | Η ΚΑΘΗΜΕΡΙΝΗ\n13.12.2020 • 21:04\nUPD: 14.12.2020 • 15:28\nΑφού η ερχόμενη σε λίγες μέρες χρονιά, το 2021, είναι επετειακή –διακόσια χρόνια από την Επανάσταση των τότε Ελλήνων και την αποτίναξη του ζυγού δουλείας στους Τούρκους– ας θυμηθούμε συνωδά και μία ακόμα συντυχία: Ο Κυριάκος Μητσοτάκης είναι ο 99ος πρωθυπουργός στο συμβατικό ελληνώνυμο κρατίδιο, αυτό που προέκυψε από τα κόκαλα τα ιερά των Ελλήνων, μυριάδων, θυσιασμένων στο όραμα της ελευθερίας.\nΕνενήντα εννέα πρωθυπουργοί σε διακόσια χρόνια: περίπου ένας πρωθυπουργός κάθε δύο χρόνια. Επειδή κάποιοι πρωθυπούργευσαν περισσότερες από μία φορές, ας χαλαρώσουμε την ασφυκτική στενότητα της διαδοχής που παραμένει, ωστόσο, εντυπωσιακή. Οπως ζωτικό και πολύ γονιμότερο παραμένει το ερώτημα: Αυτή η πληθώρα των πρωθυπουργών, οι άνθρωποι που έφτασαν στο ανώτατο αξίωμα, τι άφησαν πίσω τους; Γιατί τόση η αποτυχία της χώρας και τόση η καχεξία; Γιατί οι ανήκεστες βλάβες; Γιατί σε δυναμικό πλεονασμό η πανουργία, η ψευτιά, η ανημπόρια στο κρατίδιο;\nΗ θέση που παίρνει στην Ιστορία ένας ηγέτης, όπως και κάθε δημιουργός, δεν κρίνεται από εφήμερα τεχνάσματα συγκυριακής καπατσοσύνης, αλλά από τη δημιουργία θεσμών – δομών – προϋποθέσεων κοινωνικής ευρυθμίας και προόδου. Δεν είναι η οικονομία που χειραγωγεί την Ιστορία, είναι κυρίως η προτεραιότητα καλλιέργειας των ανθρώπων, η ανάγκη για ποιότητα της ζωής. Ο Τζον Ντ. Ροκφέλερ έμεινε στην Ιστορία σαν εκπληκτική περίπτωση αμύθητου πλούτου – σήμερα τον ξεπερνάνε πολλοί. Ενώ ο άσημος, όσο ζούσε, αεροπόρος Αντουάν ντε Σαιντ Εξυπερύ θα σημαδεύει την ευαισθησία και την ποιότητα ζωής των ανθρώπων, σε ολόκληρο τον πλανήτη, για γενεές γενεών. Εικόνα ο αντιθετικός παραλληλισμός, απλή ένδειξη.\nΠάντως, η απορία γεννιέται αυθόρμητη: Οι ζώντες πρώην πρωθυπουργοί μας, Σημίτης, Κώστας Καραμανλής, Γιωργάκης Παπανδρέου, Παπαδήμος, Πικραμμένος, Σαμαράς, Τσίπρας, Θάνου και ο επί σκηνής Κυριάκος Μητσοτάκης, πώς σκέπτονται την καταχώρισή τους στις δέλτους της Ιστορίας; Συνέκριναν ποτέ την περίπτωσή τους με το προηγούμενο του Αλέξανδρου Ζαΐμη (πέντε φορές πρωθυπουργού), του Δημητρίου Ράλλη (έξι φορές), του Αλέξανδρου Κουμουνδούρου (δέκα φορές!), ολότελα ξεχασμένους όλους; Ακουσαν ποτέ τα ονόματα, έστω, του Κωνσταντίνου Δεμερτζή, Νικόλαου Καλογερόπουλου, Κυριακούλη Μαυρομιχάλη, Σωτήριου Σωτηρόπουλου, επίσης πρωθυπουργών κάποτε;\nΝα φτάσεις στο αξίωμα του πρωθυπουργού και να απομείνεις ανύπαρκτος στις συνειδήσεις, πρέπει να συνιστά εφιάλτη. Σίγουρα, κάθε μετριότητα επαγγελματία πολιτευτή, βολεμένου κομματανθρώπου, δεν «γράφει Ιστορία». Ακόμα και άνθρωποι ταλαντούχοι φτάνουν σε ανώτατα αξιώματα με νοοτροπία υπαλληλικής προαγωγής – υποκλίνονται μπροστά σε ευτελείς κομματάρχες. Για να «γράψεις Ιστορία», σε μια παρακμιακή κοινωνία, πρέπει «να σπάσεις αβγά»: να διακινδυνεύσεις ανατροπές, να τολμήσεις τομές, να μη φοβάσαι την αλήθεια. Οχι από «νταϊλίκι» ή για τον κομπασμό του σπουδαίου και ξεχωριστού, αλλά μόνο για το όραμα της αξιοπρέπειας αυτού του λαού, για μια ανάσα παρηγόριας των τσαλαπατημένων από την αναίδεια της κομματοκρατίας πολιτών.\nΓια να επιλεγεί ένας διακεκριμένος πολίτης στην εφήμερη θητεία υπηρεσιακού πρωθυπουργού, τα κόμματα τον έχουν «τεστάρει», έχουν βεβαιωθεί ότι είναι εγγυημένα ακίνδυνος. Δεν μπορεί να νομοθετήσει (η Βουλή προεκλογικά διαλύεται), αλλά θα μπορούσε να μιλήσει. Και τις ενδεχόμενες καταγγελίες ενός πρωθυπουργού, την εύτολμη δημοσιοποίηση (π.χ. με πυκνά διαγγέλματα) της κακουργίας των κομμάτων, θα την εμπόδιζαν οι κομματάνθρωποι, ακόμα και με πρακτικές υποκόσμου. Αν η επίκριση είχε προλάβει να κατατεθεί, θα σημάδευε ανεξίτηλα τους ενόχους.\nΤα κόμματα είναι η απόλυτη, ανεξέλεγκτη, ολοκληρωτικού χαρακτήρα εξουσία. Γι’ αυτό και δεν διανοήθηκε ποτέ υπηρεσιακός πρωθυπουργός την παραμικρή, υπηρετική της κοινωνίας πρωτοβουλία, αντιτασσόμενος στα κόμματα: Να δημοσιοποιήσει αριθμούς διορισμένων χωρίς ΑΣΕΠ στο Δημόσιο. Να ξεγυμνώσει αδιαφανείς συναλλαγές των Τραπεζών με τα κόμματα. Να εγκαλέσει κόμματα για αδιαφανή χρηματοδότησή τους από εργολήπτες δημοσίων έργων. Ή όποια (πολλά) εφιαλτικά ανάλογα.\nΗ κοινωφελής λογική μιας οργανωμένης συλλογικότητας προϋποθέτει (και κατοχυρώνει με το Σύνταγμα) τη διάκριση των εξουσιών, την ανεξαρτησία κάποιων κοινωνικών λειτουργιών. Αυτός που κυβερνάει δεν μπορεί και να νομοθετεί τους όρους διακυβέρνησης. Στη μετα-πασόκ Ελλάδα (με την ανοχή όλων των κομμάτων, αλλά και των Δικαστών, των ΜΜΕ, των Ενόπλων Δυνάμεων, των «Πνευματικών Ιδρυμάτων») το πολίτευμα είναι η απόλυτη πρωθυπουργική μοναρχία. Ο πρωθυπουργός διορίζει τον Πρόεδρο της Δημοκρατίας, τον Πρόεδρο της Βουλής, τους Προέδρους των Ανώτατων Δικαστηρίων, την Ηγεσία των Ενόπλων Δυνάμεων. Δύσκολο να υπάρξει προκλητικότερη διακωμώδηση της Δημοκρατίας.\nΕχουν δεχθεί ώς τώρα αδιαμαρτύρητα τη διακωμώδηση, τριαντατέσσερα ολόκληρα χρόνια, τέσσερις Πρόεδροι της Δημοκρατίας και δέκα πρωθυπουργοί. Το κρίσιμο ερώτημα είναι: Η ανοχή αυτή μπορεί να ερμηνευθεί ως πρόβλημα πολιτικής ανωριμότητας του ηγετικού δυναμικού της χώρας, σύμπτωμα μειωμένης δημοκρατικής ευαισθησίας; Ή να διαγνώσουμε στο σύμπτωμα μια δραματική χρεοκοπία θεσμών, όπως το σχολείο, το πανεπιστήμιο, ο συνδικαλισμός, η δημοσιογραφία, οι Ενοπλες Δυνάμεις; Και για μια τέτοια χρεοκοπία, τι μπορούμε να κάνουμε οι πολίτες; Τα «στραβά μάτια»;\nΕΠΙΦΥΛΛΙΔΑ Ελλάδα 2021\nΔικτατορεύει η εντυπωσιοθηρία\nΗ εκποίηση ως «παλιγγενεσία»


Απολιθώματα γιγάντιων χελώνων ανακαλύφθηκαν στην Πιερία | Meteo-news.gr\nΑρχική σελίδα Ειδήσεις από Ελλάδα Περίεργα Απολιθώματα γιγάντιων χελώνων ανακαλύφθηκαν στην Πιερία\nΑπολιθώματα γιγάντιων χελώνων ανακαλύφθηκαν στην Πιερία\nTρεις απολιθωμένες χελώνες ηλικίας 2,5 – 3 εκατομμυρίων χρόνων ανακάλυψαν στην παραλία του Μακρυγιαλού στην Πιερία επιστήμονες από το Αριστοτέλειο Πανεοιστήμιο Θεσσαλονίκης. Tην Κυριακή 8 Νοεμβρίου και ύστερα από μια συντονισμένη προσπάθεια, η μία εξ αυτών ξεθάφτηκε από την ακτή και αυτή τη στιγμή βρίσκεται στο δημαρχείο Μακρυγιάλου.\nΗ ανακάλυψη προσφέρει σημαντικά στοιχεία για στην παλαιοντολογία. Η πρώτη φορά που ήρθε στο φως ανάλογο εύρημα ήταν πριν από 10 χρόνια και πρόσφατα ήρθε στο φως το νέο ευρήμα και η αναπληρώτρια Καθηγήτρια του Τμήματος Γεωλογίας του ΑΠΘ συντόνισε την επιχείρηση για τη μεταφορά της.\nΟμάδα από το ΑΠΘ πήγε στο Μακρύγιαλο και αφού επιβεβαίωσε την ύπαρξη της απολιθωμένης χελώνας συνεργάστηκε με εκπροσώπους της τοπικής κοινωνίας για τη μεταφοράς της από την παραλία. Μεγάλο τμήμα της χελώνας ήταν καλυμμένο από άμμο και έπρεπε να ξεθαφτεί. Η χελώνα δέθηκε με ιμάντες σε ένα καΐκι του, το οποίο την τράβηξε από την ακτή μέχρι το λιμάνι των Αλυκών. Στη συνέχεια, μεταφέρθηκε με φορτηγό στην είσοδο του Δημαρχείου Μακρυγιάλου όπου βρίσκεται σήμερα. Η χελώνα ζυγίζει περίπου 800 κιλά.\nΣε δηλώσεις της στο «Ολύμπιο Βήμα», η κα Τσουκαλά είπε ότι πρόκειται πραγματικά για ένα πολύ σημαντικό εύρημα, το οποίο βέβαια διαβρώθηκε σε μεγάλο βαθμό, γι” αυτό και απαιτείται πολύ προσεκτική και επίπονη συντήρηση για να αναδειχθεί. Οι τιτανοχελώνες ξεπερνούσαν το ένα μέτρο σε μήκος. Ζούσαν σε ένα περιβάλλον ελαφρώς πιο υγρό και θερμό από το σημερινό, πεδινό, με λίμνες, ποτάμια και χαμηλή βλάστηση, που προσδιορίζεται πριν από 3 με 5 εκατομμύρια χρόνια. Η κ. Τσουκαλά υπογραμμίζει πως τόσο τα παράλια της Χαλκιδικής όσο και της Θεσσαλονίκης είναι γεμάτα από γιγαντιαίες χελώνες. Η παρουσία απολιθωμένων γιγαντιαίων χελωνών στην ευρύτερη περιοχή του Θερμαϊκού κόλπου είναι γνωστή από τις αρχές του προηγούμενου αιώνα. Πρόσφατα, νέα δείγματα από την Επανωμή, τη Νέα Μηχανιώνα και τη Νέα Καλλικράτεια οδήγησαν στην καλύτερη γνώση της μορφολογίας αυτών των εξαφανισμένων χελωνών.\nΣτόχος τώρα είναι η χελώνα να συντηρηθεί και να προστατευθεί, ενώ με την απαραίτητη οικονομική συνδρομή θα προχωρήσει η μεταφορά και των άλλων δύο χελωνών που έχουν εντοπιστεί. «Εφόσον ξεκινήσει μια συστηματική έρευνα με τη βοήθεια μιας επιχορήγησης από την πλευρά του Δήμου, μπορεί να δημιουργηθεί μια έκθεση, ένα «Πάρκο Τιτανοχελώνων», που θα ενθουσιάσει μικρούς και μεγάλους και θα λειτουργήσει σαν πόλος έλξης και των μαθητών της περιοχής, αλλά και των τουριστών. Υπάρχει πάντως ενθουσιασμός από την τοπική κοινωνία, η οποία ευαισθητοποιήθηκε ιδιαίτερα» προσθέτει και συμπληρώνει πως η Ελλάδα κατέχει πρωτεύουσα θέση στο θέμα της Παλαιοντολογίας.\nΟ Δήμος Πύδνας – Κολινδρού προτίθεται να συνδράμει ώστε να μπορέσουν να μετακινηθούν και οι άλλες δύο χελώνες, να καθαριστούν, να συντηρηθούν και να αναδειχθούν και να αποτελέσουν έναν σημαντικό μοχλό ανάπτυξης και προβολής του τόπου....\nΕιδήσεις από Ελλάδα, Περίεργα


Χωρίς κατεύθυνση και ρυθμό το Χρηματιστήριο\nΔευτέρα, 17-Σεπ-2018 11:13\nΜε οριακές μεταβολές, αλλά και με αρκετή νευρικότητα, κινείται σήμερα το χρηματιστήριο Αθηνών, προσπαθώντας να "συνέλθει" από το "hangover" από την πτώση της προηγούμενης εβδομάδας και να ξεπεράσει το αρνητικό ευρωπαϊκό κλίμα.\nΕιδικότερα, ο Γενικός Δείκτης καταγράφει απώλειες 0,07% στις 681,12 μονάδες, ενώ ο τζίρος είναι στα 2,8 εκατ. ευρώ και ο όγκος στα 2 εκατ. τεμάχια. Πτώση 0,07% καταγράφει και ο FTSE 25, στις 1.794,56 μονάδες, ενώ ο τραπεζικός δείκτης σημειώνει άνοδο 0,59% στις 579,98 μονάδες.\nΌπως και την Παρασκευή, έτσι και σήμερα, η εικόνα του Χρηματιστηρίου είναι "θολή", με την αβεβαιότητα και την επιφυλακτικότητα που "σήκωσε" η πρόσφατη πτώση να μην έχει καταλαγιάσει. Και ούτε πρόκειται να δούμε σταθεροποίηση της αγοράς, εάν δεν ολοκληρωθεί και η συνεδρίαση της 21ης Σεπτεμβρίου, δηλαδή της Παρασκευής, όταν και έχουμε την τριπλή λήξη των παραγώγων.\nΕπίσης, την ίδια μέρα, έχουν καλλιεργηθεί προσδοκίες για την δραστηριοποίηση των index trucked funds στο Χρηματιστήριο, μετά την αύξηση της βαρύτητας της Ελλάδας στους δείκτες του FTSE από 21 Σεπτεμβρίου. Ειδικότερα, στις 21 Σεπτεμβρίου η αγορά της Πολωνίας θα μεταφερθεί στο γκρουπ των αναπτυγμένων αγορών, από τις αναπτυσσόμενες που βρίσκεται σήμερα έχοντας στάθμιση 19,25%.\nΈτσι, η Ελλάδα, η στάθμιση της οποία σήμερα είναι στο 6,08%, θα βελτιώσει τη βαρύτητά της στον δείκτη FTSE Emerging Europe All Cap, ενώ θα υπάρξουν και προσθήκες νέων ελληνικών τίτλων. Η αλλαγή αυτή θα λάβει χώρα στο κλείσιμο των αγορών στις 21 Σεπτεμβρίου και επίσημα στις 24 Σεπτεμβρίου. Υπενθυμίζεται εδώ ότι κάθε φορά που γίνεται τέτοια αναδιάρθρωση και μια χώρα μετακινείται από τις αναδυόμενες στις ανεπτυγμένες, αυτομάτως μεταβάλλει τα ειδικά βάρη των υπολοίπων αγορών.\nΣύμφωνα με τον Ν. Καυκά της Merit, η εβδομάδα που ξεκινά περιλαμβάνει την τριμηνιαία εκπνοή των παραγώγων συμβολαίων και την ίδια ημέρα το πόρισμα της Moody’s από την αξιολόγηση της χώρας. Επιπλέον, εκτιμά ότι η ομιλία του αρχηγού της αξιωματικής αντιπολίτευσης συνεισφέρει θετικά στην επενδυτική ψυχολογία, στην παρούσα φάση. Σε αυτό το πλαίσιο, εκτός απροόπτου, αναμένει ο γενικός δείκτης να επιχειρήσει διακυμάνσεις εντός του εύρους των 710-670 μονάδων, αν δεν καταγραφεί νέο χαμηλό στον τραπεζικό δείκτη.\nΣτο ταμπλό τώρα, Φουρλής και Σαράντης σημειώνουν απώλειες που ξεπερνούν το 2%, ενώ άνω του 1% είναι η πτώση σε ΕΥΔΑΠ, ΕΧΑΕ, ΟΛΠ, Aegean, Τιτάν, ΓΕΚ Τέρνα και Λάμδα. Ήπια πτωτικά κινούνται οι ΕΕΕ, Alpha Bank και ΑΔΜΗΕ.\nΣτον αντίποδα, η Εθνική ενισχύεται κατά 1,49%, με τις Πειραιώς και ΔΕΗ να είναι στο +1,39%, ενώ ήπια ανοδικά κινούνται οι Βιοχαλκο, Ελληνικά Πετρέλαια, Grivalia, Eurobank, Motor Oil και Jumbo. Χωρίς μεταβολή οι ΟΠΑΠ, ΟΤΕ, Μυτιληναίος και Τέρνα Ενεργειακή.


Μεθυσμένος πέταξε μπουκάλι στον αγωνιστικό χώρο, δευτερόλεπτα πριν ξεκινήσουν τα 100 μέτρα - Now24.gr\nΌλος ο πλανήτης είχε συντονιστεί στους δέκτες του με σκοπό να δουν τον ταχύτερο άνθρωπο του κόσμου. Μια κούρσα με όλα τα μεγάλα ονόματα του αθλητισμού να δίνουν τον δικό τους αγώνα για το χρυσό μετάλλιο.\nΜπόλτ, Γκεϊ, Μπέιλι, Μαρτίνα. Όλοι βρίσκονταν στην εκκίνηση. Και τότε, ένα μπουκάλι που πέταξε ένας μεθυσμένος θεατής έφτασε λίγα μέτρα πίσω τους.\nΣύμφωνα με τις πρώτες πληροφορίες ο δράστης, που ήταν μεθυσμένος και πέταξε ένα μπουκάλι μπύρας, συνελήφθη αφού πρώτα εξουδετερώθηκε από την από την Έντιθ Μπος, την αθλήτρια του Τζούντο από την Ολλανδία, που λίγες ημέρες πριν κέρδιζε το χάλκινο μετάλλιο στα 70κ.\nΗ Σκότλαντ Γιαρντ επιβεβαίωσε το βράδυ της Κυριακής το περιστατικό, το οποίο και είδαν εκατομμύρια τηλεθεατές, ενώ ανακοίνωσε πως ο συλληφθείς κρατείται σε αστυνομικό τμήμα του Ανατολικού Λονδίνου, ως ύποπτος για δημόσια παρενόχληση\nΕκπρόσωπος της Αστυνομίας είπε πως ένας 40χρονος άνδρας άρχισε να χρησιμοποιεί υβριστικές εκφράσεις και στη συνέχεια πέταξε ένα μπουκάλι στον αγωνιστικό χώρο.\nΣτο πόδι η Θράκη - Δένδιας για σκούπα: Αν δεν με αφήσουν να κάνω όσα θέλω θα παραιτηθώ


Στην πολύχρονη και γεμάτη συνταρακτικές εμπειρίες καριέρα μου, βρέθηκα συχνά πολύ κοντά στο θάνατο. Για ένα μεγάλο διάστημα σαν ελεύθερος ρεπόρτερ και για ένα μικρότερο σαν συνεργάτης μυστικής υπηρεσίας, μου δόθηκε η ευκαιρία να εργασθώ πολλές φορές στην πρώτη γραμμή. Πέρα από τις καθαρά επαγγελματικές μου υποχρεώσεις, τραβούσα και μερικές φωτογραφίες Polaroid για το προσωπικό μου αρχείο. Τώρα που έχω αρχίσει να αποσύρομαι, σκέφτηκα ότι έχω καθήκον να γνωστοποιήσω στο πλατύ κοινό μερικές από αυτές μου τις εμπειρίες. Αυτές οι δεκατρείς ιστορίες που διάλεξα, πέρα από το ειδικό ενδιαφέρον που έχουν η κάθε μία ξεχωριστά, παραμένουν όλες ανεξιχνίαστες. Ελπίζω αυτή η μικρή πρωτοβουλία, να συμβάλει πιο αποτελεσματικά στην προσπάθεια όλων εκείνων που πάντα ψάχνουν την «αλήθεια».\nΣταθάτος, Γιάννης (Μεταφραστής)\nΓεωργόπουλος, Δημήτρης Β. (Μεταφραστής)\nΔεπόλλας, Γιώργος (Συγγραφέας)\nΔεπόλλας, Γιώργος (Φωτογράφος)\nΗμερολόγιο 2004, Διονύσιος Σολωμός\n22.32€ -27% 16.29€\nΣημειωματάριο Καραγκιόζης: Ο…\nΗμερολόγιο 2013: Snoopy\nΗμερολόγιο του Αρχιπελάγους 2014\nΟι μεγάλοι φωτογράφοι του Magnum…\n9.16€ -16% 7.69€


Μακρόν- Λεπέν: Mια μονομαχία χωρίς μονομάχους! - The Indicator | The Indicator Μακρόν- Λεπέν: Mια μονομαχία χωρίς μονομάχους! - The Indicator\nΔημοσιεύθηκε στις: Πε, Μαΐ 4th, 2017\nΜακρόν- Λεπέν: Mια μονομαχία χωρίς μονομάχους!\nΣτο εθνικό τηλεοπτικό δίκτυο της Γαλλίας το βράδυ της Τετάρτης 3 Μάη 2017, τρεις μέρες πριν το δεύτερο γύρο των Προεδρικών Εκλογών, οι δύο υποψήφιοι για τη Προεδρία της χώρας παρουσιάστηκαν κατώτεροι των περιστάσεων απογοητεύοντας όσους περίμεναν ένα διάλογο – αντίλογο. Αποτέλεσμα του γεγονότος αυτού ήταν να υπάρξει μια μονομαχία όπου οι μονομάχοι απουσίαζαν .\nΜε επιχειρήματα των 20 δευτερολέπτων, με προετοιμασμένες δηλώσεις τηλεοπτικού χρόνου, με χαρακτηρισμούς και αλληλοκατηγορίες, δεν έδωσαν καμία απάντηση στα σοβαρά ζητήματα που απασχολούν τους πολίτες της χώρας αλλά και γενικότερα τους Ευρωπαίους.\nΟ Εμανουέλ Μακρόν κάθε φορά που αναφερόταν στα εργασιακά ήταν φλύαρος και ασαφής. Το σταθερό του επιχείρημα ήταν η ίδια η προέλευση της Κας. Λεπέν από τον χώρο της Άκρας Δεξιάς.\nΑπό την άλλη, η Μαρίν Λεπέν απλά αναφερόταν στις Εθνικές της «προθέσεις» … προσπαθώντας να προσάψει στον αντίπαλο της το γεγονός πως υπήρξε Υπουργός Οικονομικών στη Κυβέρνηση των Σοσιαλιστών.\nΣτη συνέχεια ανταλάσοντας κατηγορίες και προσπαθώντας να επιδείξουν ποιός από τους δύο έχει «αγωνισθεί» για τους εργαζομένους (… κάτι που αντικειμενικά είναι απίθανο και για τους δύο …) κούρασαν τους υποψήφιους ψηφοφόρους.\nΑπλά μια ακόμα απογοήτευση για τη Κοινωνία των Πολιτών και μάλιστα σε μια συγκυρία όπου η ίδια η Ευρωπαϊκή Ένωση τραντάζεται από τη μεγαλύτερη κρίση στην ιστορία της.\nΜια μονομαχία που έτσι κι αλλιώς ήταν φτιαγμένη για να ικανοποιήσει τους παθητικούς τηλεθεατές κατέληξε να φαίνεται πως » Ο Βασιλιάς είναι Γυμνός» …\nΜόνο που αυτή τη Τετάρτη το βράδυ δεν το είδε μόνο ένα μικρό παιδί αλλά ολόκληρη η Κοινωνία …


Ο πολιτισμός στα σκουπίδια | forkeratea.com\nΑρχική ΤΟΠΙΚΑ ΝΕΑ Ο πολιτισμός στα σκουπίδια\nΗ διαχείριση των αποβλήτων δεν αντιμετωπίστηκε ποτέ σοβαρά, λαμβάνοντας υπ’ όψιν περιβαλλοντικά, οικιστικά, πολιτιστικά κριτήρια. Ετσι αλλοιώνονται περιοχές που αντλούσαν την ομορφιά τους ακριβώς από την αρμονική συμβίωση της φύσης, του ανθρώπου και των δημιουργημάτων του. «Εκεί που φύτρωνε φλισκούνι κι άγρια μέντα/ κι έβγαζε η γη το πρώτο της κυκλάμινο/ τώρα χωριάτες παζαρεύουν τα τσιμέντα/ και τα πουλιά πέφτουν νεκρά στην υψικάμινο», έγραφε ο Νίκος Γκάτσος ήδη από τη δεκαετία του ’70, στον «Εφιάλτη της Περσεφόνης» του Μάνου Χατζιδάκι, για την Ελευσίνα. Αλλά υπάρχουν και πολλά νεότερα, και δυστυχώς καινούρια κρούσματα καταστροφής.\nΠώς κατανέμεται έκτακτη βοήθεια 2,6 εκατομμύρια ευρώ στους 13 δήμους της Ανατ. Αττικής.\nΤο Γραμματικό, εκεί όπου κατασκευάζεται ήδη ο χώρος ταφής απορριμμάτων, έζησε και αυτό τις δικές του ημέρες ΜΑΤ, αφού με την παρουσία τους εγκαταστάθηκε ο εργολάβος και ξεκίνησε το έργο. Αλλά δεν είναι μόνο αυτό το κοινό σημείο με την Κερατέα. Εκεί τα μηχανήματα, το 2010, έπεσαν πάνω σε αρχαία. Ο υπουργός Πολιτισμού με την υπ’ αριθμ. πρωτ. 100770/4801/21-10-2010 απόφασή του, αποφάσισε τη χειρωνακτική αποδόμηση των αρχαίων καταλοίπων που αποκαλύφθηκαν στο πλαίσιο του έργου «Ολοκληρωμένη Εγκατάσταση Διαχείρισης Αποβλήτων (Ο.Ε.Δ.Α.) Βορειοανατολικής Αττικής», στη θέση Μαύρο Βουνό Γραμματικού, Νομού Αττικής.\nΤα εν λόγω κατάλοιπα αφορούσαν ερείπια οικισμού προϊστορικών χρόνων, οικοδομικά λείψανα αγροικίας βυζαντινών χρόνων, τοιχάρια που χρονολογούνται στους υστεροκλασικούς – ελληνιστικούς χρόνους κ.ά. Τα αρχαία αποκαλύφθηκαν στο σημείο που στην εργολαβική γλώσσα αποκαλείται «μάτι του ΧΥΤΑ». Δηλαδή, στο πιο κομβικό σημείο της κατασκευής, εκεί όπου έχει σχεδιαστεί να καταλήξει το κεντρικό και βαθύτερο σημείο της κοιλότητας, η οποία θα γεμίσει με τα απορρίμματα της Αττικής. Παρά τις αντιδράσεις των κατοίκων, οι εργασίες συνεχίζονται…\nΟσο για την Κερατέα, ο επίμαχος ΧΥΤΑ είναι χωροθετημένος μόλις 300 μέτρα από τα όρια της αδόμητης αρχαιολογικής ζώνης. Ο λόφος του Οβριοκάστρου βρίσκεται εντός των ορίων της κηρύξεως της Λαυρεωτικής ως «αρχαιολογικού χώρου, ιστορικού τόπου και τοπίου ιδιαιτέρου φυσικού κάλλους» (ΦΕΚ 852Β/3-9-1980). Στην κορυφή του λόφου εκτείνεται οχυρό, η λειτουργία του οποίου έχει, κατά μία άποψη, συνδεθεί με την ιστορία των μεταλλείων του Λαυρίου. Εξάλλου, εκεί το 1893, ήρθε στο φως αρχαϊκό άγαλμα, ο λεγόμενος «Κούρος της Κερατέας», ο οποίος σήμερα εκτίθεται στο Εθνικό Αρχαιολογικό Μουσείο. Για την αποτελεσματικότερη προστασία των αρχαιοτήτων του Οβριοκάστρου έχει θεσμοθετηθεί ζώνη Α’ αδόμητη απολύτου προστασίας (ΦΕΚ 1070/29-12-1995).\nΕπιπλέον, σε επίσημο έγγραφο της Β’ Εφορείας Προϊστορικών και Κλασικών Αρχαιοτήτων (24/10/2011) επισημαίνεται ότι «η κατασκευή ΧΥΤΑ πλησίον περιοχής που χρησιμοποιήθηκε έστω και περιστασιακά ήδη από την πρώιμη εποχή του χαλκού, και με ορατό οχυρωμένο οικισμό που κατοικήθηκε τουλάχιστον από την ύστερη αρχαιότητα και τα βυζαντινά χρόνια, δεν συνάδει τόσο με το πνεύμα των διατάξεων του αρχαιολογικού νόμου 3028/2002 όσο και με τη ζοφερή πραγματικότητα που διαμορφώνει αυτού του είδους η διαχείριση των απορριμμάτων. Αν και εφόσον είναι πλέον αδύνατη η κατάργηση του έργου στο επιλεγέν από το 2003 σημείο, πρέπει οπωσδήποτε να εξετασθεί η περίπτωση απομακρύνσεως της λεκάνης του ΧΥΤΑ κατά πολύ νοτιότερα, μέσα στους ορεινούς όγκους της Λαυρεωτικής».\nΕντούτοις, γι’ αυτά τα 540 στρέμματα που θα καταλάβει το έργο, ουδέποτε συζήτησε το Κεντρικό Αρχαιολογικό Συμβούλιο και μέχρι σήμερα δεν έχει εκφέρει άποψη το κορυφαίο γνωμοδοτικό όργανο για θέματα που σχετίζονται άμεσα ή έμμεσα με την πολιτιστική κληρονομιά. Αντίθετα, όταν του ζητήθηκε να γνωμοδοτήσει για την κατασκευή μονάδας υγειονομικής ταφής υπολειμμάτων, 350 μέτρα από τον ποταμό Αλιάκμονα, 1,5 χιλιόμετρο από τα όρια του αρχαιολογικού χώρου της Βεργίνας και τέσσερα χλμ. από τους βασιλικούς τάφους, το 2007 γνωμοδότησε αρνητικά, κρίνοντας ότι επιλέχθηκε η πλέον ακατάλληλη θέση. Αλλά το 2008 άλλαξε γνώμη και το επέτρεψε, αφού ξανασυζήτησε το θέμα κατόπιν αναπομπής από τον τότε υπουργό Πολιτισμού, Μιχάλη Λιάπη…\nΜήπως, όμως, η εικόνα των σκουπιδιών δεν είναι εκείνη που κυριαρχεί και στον Τύμβο των Σαλαμινομάχων; Βέβαια αυτά είναι «ανεπίσημα» σκουπίδια. Δεν είναι σαν τα προηγούμενα, που τα «θάβουμε» υγειονομικά ή τα «διαχειριζόμαστε» πάλι υγειονομικά. Εδώ θα βρούμε βυθισμένα πλοία, σάπια κουφάρια, σκουριασμένα σιδερικά, μπάζα από παράνομες εκσκαφές, βιομηχανικά και αστικά απόβλητα. Μια θλιβερή εικόνα, που σε τίποτα δεν θυμίζει τη νίκη του 480 π.Χ. κατά του περσικού στόλου. Μόνο τη σύγχρονη ήττα του πολιτισμού.\nΠροηγούμενο άρθροΠαναγία Γκαρικά. Θρησκευτική κατάνυξη, άφθονο κέφι και ατελείωτος χορός στον εορτασμό της Ζωοδόχου Πηγής\nΕπόμενο άρθροΣΤΟΧΑΣΜΟΙ ΓΙΑ ΤΟΝ ΑΓΩΝΑ ΤΩΝ ΚΑΤΟΙΚΩΝ ΤΗΣ ΚΕΡΑΤΕΑΣ ΚΑΤΑ ΤΟΥ ΧΥΤΑ


Neffos C7s: Η νέα βελτιωμένη προσθήκη στην σειρά C\nΚι όμως! H BlackBerry επιμένει και ετοιμάζει 5G smartphone με physical keyboard!\nΣτο φως το MediaTek Dimensity 1300Τ; Θα εστιάζει στο mobile gaming και θα είναι tablet-only!\nOnePlus Nord 2 5G: Επίσημο το απόλυτο flagship killer!\nWindows 11: Δείτε εάν το PC σας μπορεί να τρέξει το νέο λειτουργικό!\nUltrafine monitors by LG - Maximum λεπτομέρεια!\nThe Last Duel: Κυκλοφόρησε το πρώτο trailer της νέας επικής ταινίας του Ridley Scott!\nBeckett: Οι συντελεστές της ταινίας μιλούν για τα γυρίσματα στην Ελλάδα! (video)\n'House of Dragon': Παύση στα γυρίσματα του prequel του GoT λόγω Covid-19\nby dlife 28 Aug 2019\nΗ Neffos, η μάρκα κινητών τηλεφώνων της TP-Link, που είναι παγκόσμιος πρωτοπόρος υψηλής τεχνολογίας και κατασκευαστής δικτυακών προϊόντων, παρουσίασε στην αγορά το τελευταίο μοντέλο Neffos C7s. Η νέα προσθήκη στη σειρά C υπόσχεται να εισάγει περισσότερες βελτιώσεις από τους προκατόχους της, από πλευράς σχεδιασμού, εικόνας και απόδοσης.\nΠαραμένοντας πιστή στην παροχή καλύτερου σήματος στα κινητά τηλέφωνα, η Neffos τα τελευταία χρόνια έχει ταράξει τα νερά, με την προσθήκη των τηλεφώνων με ανώτερη ποιότητα σήματος. Η Neffos σημείωσε σημαντική ανάπτυξη το 2018 και η πορεία εξακολουθεί να είναι ανοδική και το 2019.\nΤο Neffos C7s διαθέτει έναν επεξεργαστή υψηλής απόδοσης και έναν ενισχυτή ισχύος, μαζί με την τεχνολογία EMC που δρα κατά των ηλεκτρομαγνητικών παρεμβολών, προκειμένου να κάνει το σήμα πιο δυνατό, γρήγορο και σταθερό. Παρομοίως, χρησιμοποιεί μια κατασκευή κεραίας υψηλού επιπέδου, η οποία υποβάλλεται σε δοκιμές στο παγκοσμίου κλάσης ανηχοϊκό θάλαμο Satimo, ο οποίος προστατεύεται πλήρως από όλες τις εξωτερικές παρεμβολές, προκειμένου να εξασφαλίσει την καλύτερη ποιότητα σήματος.\nΤο Neffos C7s διαθέτει FullView οθόνη 5,45 ιντσών, με αναλογία διαστάσεων HD 1440x720 και διαθέτει ένα όμορφα σχεδιασμένο σώμα, το οποίο έχει κατασκευαστεί ώστε να είναι σταθερό και άνετο για να προσαρμόζεται άψογα στα χέρια σας, παρέχοντας ταυτόχρονα μια πιο ελαφριά αίσθηση. Το εσωτερικό πλαίσιο του πίσω μέρους είναι ενσωματωμένο, ώστε να δίνει μια στερεή αίσθηση διατηρώντας παράλληλα μια λεπτή περιφέρεια.\nΓια τους λάτρεις της φωτογραφίας, το Neffos C7s χρησιμοποιεί μία κάμερα 8 megapixel, για να τραβάει καθαρές εικόνες και βίντεο. Παράλληλα, διαθέτει δυνατότητες HDR, για να μετατρέψετε τις φωτογραφίες σας σε εντυπωσιακές εικόνες και να τις μοιραστείτε με τα αγαπημένα σας πρόσωπα. Ενεργοποιήστε τη λειτουργία Auto Focus για να εξασφαλίσετε, ότι θα αποτυπώσετε κάθε λεπτομέρεια. Επιπλέον, η λειτουργία AI Scene Recognition μπορεί να αναλύσει τον περιβάλλοντα χώρο για καλύτερες λήψεις.\nΕνώ η πίσω κάμερα μπορεί να τραβήξει εκπληκτικά πλατιά και πανοραμικά πλάνα, το Neffos C7s εξυπηρετεί και τους λάτρεις των selfie με μια εκπληκτική μπροστινή κάμερα 5 megapixel. Βελτιώστε τις selfies σας με την λειτουργία Beautification, τονίζοντας τη φυσική σας λάμψη. Μπορείτε, επίσης, να προσθέσετε κάποιο πιο δραματικό εφέ στις selfies με την λειτουργία Bokeh, κάνοντας τις selfie περισσότερο ευκρινείς. Χρησιμοποιήστε το φλας της κάμερας για να προσθέσετε περισσότερο φως στη φωτογραφία σας.\nΜε την άνοδο του mobile gaming, καθώς επίσης και του video streaming, η γενική τάση για τους χρήστες σήμερα είναι η προτίμηση σε πιο εντυπωσιακή απεικόνιση και ποιότητα του ήχου. Επομένως, είναι επιτακτική ανάγκη τα νέα smartphones να είναι σε θέση να εξυπηρετούν αυτές τις ανάγκες. Το Neffos C7s ταιριάζει απόλυτα σε αυτές τις προδιαγραφές, καθώς η συσκευή έχει υψηλής απόδοσης σχεδιασμό PA και ενισχυτή κλάσης Κ AW8732s εξασφαλίζοντας εξαιρετικά ηχητικά εφέ. Ο δυνατός, καθαρός ήχος εγγυάται υψηλής ποιότητας κλήσεις, ακόμα και σε θορυβώδη περιβάλλοντα.\nΤο Neffos C7s διαθέτει το πιο πρόσφατο Android 9.0 και μπαταρία 2600mAh, ενώ παράλληλα τρέχει σε οκταπύρηνο επεξεργαστή, το οποίο το καθιστά παραπάνω από ικανό να λειτουργεί άψογα σε περιπτώσεις βαριάς χρήσης. Διαθέτει ενσωματωμένη μνήμη 2GB RAM και 16GB ROM, ενώ παράλληλα διαθέτει και θύρα για κάρτα μνήμης, η οποία μπορεί να δεχτεί μέχρι και 128GB αποθηκευτικού χώρου.\nΤο Neffos C7s θα είναι διαθέσιμο σε δύο χρώματα (γκρι και κόκκινο) στην Ελληνική αγορά εντός του Σεπτεμβρίου 2019, με προτεινόμενη τιμή λιανικής € 89.90.\nΤο νέο trailer για το Ghostbusters: Afterlife κυκλοφόρησε και βρίθει από νοσταλγικά vibes! 5:50 μμ\nΚωδικό όνομα… Tiramisu! Το Android 13 έχει κάτι από το διάσημο ιταλικό γλυκό! 5:01 μμ\nΑπό ερασιτεχνικά deepfakes του Mandalorian... στο δυναμικό της Lucasfilms 4:04 μμ\nΠλημμυρίστε τον χώρο με τον απόλυτο κινηματογραφικό ήχο surround από το νέο LG Soundbar G1 3:36 μμ\nΚι όμως! H BlackBerry επιμένει και ετοιμάζει 5G smartphone με physical keyboard! 3:22 μμ\nΧαμός! Προς πώληση στο Dark Web database του Clubhouse με 3.8 δις. τηλεφωνικούς αριθμούς! 1:45 μμ\nTo Steam Deck θα έχει «κόφτη» στα FPS για καλύτερη διαχείριση μπαταρίας! 12:37 μμ\nH Emilia Clarke επιβεβαιώνει τις φήμες - Θα είναι στο Secret Invasion της Marvel 6:32 μμ\nTo Grid Legends έρχεται το 2022 και μας υπόσχεται «μυθικές» αναμετρήσεις! 6:06 μμ\nΑνανεωμένο WHAT’S UP DIY: Διπλάσια λεπτά ομιλίας προς όλους, στην ίδια τιμή και νέα πακέτα DIY αποκλειστικά για φοιτητές! 5:33 μμ\n“Έξυπνοι” καθαριστές αέρα Dyson με ανεμιστήρες και θερμαντικά\nHUAWEI FreeBuds 4: Τα wireless ακουστικά όπως πρέπει να είναι!\n«Πρωταθλητές στην Ανακύκλωση» για καλό σκοπό με την Tetra Pak®


Η τροποποίηση του τεχνικού προγράμματος του 2018, η υποβολή προτάσεων για σήμανση τουριστικών τοποσήμων και μνημείων, η αναμόρφωση του προϋπολογισμού της ΚΕΔΗΣ, η έγκριση προϋπολογισμού κληροδοτημάτων και η διοργάνωση εκδήλωσης βράβευσης της Σερραίας αστροφυσικού Βίκυς Καλογερά είναι μεταξύ των θεμάτων του Δημοτικού Συμβουλίου Σερρών που θα συνεδριάσει την Τετάρτη 19 Σεπτεμβρίου, στις 7 το απόγευμα.\nΘΕΜΑ 1ο: Έγκριση πραγματοποίησης εκδήλωσης για τη βράβευση της Σερραίας αστροφυσικού κας Βίκυς Καλογερά, την Τρίτη 25 Σεπτεμβρίου 2018.\nΘΕΜΑ 2ο: Έγκριση πραγματοποίησης εκδήλωσης παρουσίασης των αποτελεσμά-των – συμπερασμάτων του Διεθνούς Συνεδρίου με θέμα: ¨Αγροδιατρο-φικός τομέας, νέες τεχνολογίες, τοπική ανάπτυξη¨.\nΘΕΜΑ 3ο: Έγκριση τροποποίησης Ο.Ε.Υ. Δήμου Σερρών.\nΘΕΜΑ 4ο: Έγκριση σύναψης σύμβασης του Δήμου Σερρών με εργατοτεχνίτη για παροχή υπηρεσιών γενικών καθηκόντων στην υπηρεσία πρασίνου.\nΘΕΜΑ 5ο: Έγκριση έκτακτης επιχορήγησης Ενιαίων Σχολικών Επιτροπών Πρωτοβάθμιας και Δευτεροβάθμιας Εκπαίδευσης του Δήμου Σερρών.\nΘΕΜΑ 6ο: Σχετικά με την μεταφορά και μεταστέγαση του 12ου και 21ου Νηπιαγωγείων Σερρών στους ιδιόκτητους χώρους του 9ου - 34ου Νηπιαγωγείου Δήμου Σερρών.\nΘΕΜΑ 7ο: Έγκριση υποβολής πρότασης με τίτλο: ¨Εκμάθηση Ελληνικής Γλώσσας και Ανάπτυξη Ψηφιακών Δεξιοτήτων για ΡΟΜΑ στο Δήμο Σερρών¨ στο πλαίσιο του Ε.Π. Κεντρικής Μακεδονίας.\nΘΕΜΑ 8ο: Έγκριση υποβολής των προτάσεων με τίτλο: ¨Εφαρμογές και σήμανση τουριστικών τοποσήμων και μνημείων¨ και τίτλο: ¨Ενέργειες προσέλκυσης επισκεπτών¨, στο πλαίσιο του ΕΠ Κεντρικής Μακεδονίας.\nΘΕΜΑ 9ο: Ορισμός αμοιβής εξωτερικού δικηγόρου, κατόπιν της υπ’ αριθμ. 315/2017 απόφασης της Οικονομικής Επιτροπής.\nΘΕΜΑ 10ο: Έγκριση της υπ’ αριθμ. 120/2018 απόφασης του Δ.Σ. της Κ.Ε.ΔΗ.Σ. με θέμα: ¨Αναμόρφωση προϋπολογισμού έτους 2018¨.\nα) ¨Αποστολίδη Ιωάννη¨ έτους 2019 και\nβ) ¨Μητσάκου – Εμφιετζόγλου Κατίνας χας Λυκούργου¨ έτους 2019.\nΘΕΜΑ 12ο: Έγκριση διενέργειας παροχής υπηρεσίας για ¨Καθαριότητα κτηρίων Τοπικών και Δημοτικών Κοινοτήτων του Δήμου Σερρών¨ έτους 2018-2019.\nΘΕΜΑ 13ο: Έγκριση έκδοσης άδειας παραγωγού πωλητή λαϊκής αγοράς.\nΘΕΜΑ 14ο: Έγκριση 2ης τροποποίησης σύμβασης προμήθειας γάλακτος με την εταιρεία ΝΕΟΓΑΛ Α.Ε.\nΘΕΜΑ 15ο: Αναμόρφωση προϋπολογισμού οικον. έτους 2018 και ένταξη σ’ αυτόν της προμήθειας ¨Προμήθεια υλικών σήμανσης οδικής ασφάλειας Δ.Κ. Σκουτάρεως και Μητρουσίου¨.\nΘΕΜΑ 16ο: Έγκριση απαλλαγής προσαυξήσεων εκπρόθεσμης καταβολής οφειλών της Δ.Ε.Υ.Α.Σ. προς το Δήμο Σερρών.\nΘΕΜΑ 17ο: Έγκριση υλοποίησης της πράξης εγκατάστασης δικτύου κάδων ανακύκλωσης αποβλήτων ιματισμού.\nΘΕΜΑ 18ο: Έγκριση τροποποίησης τεχνικού προγράμματος έτους 2018 και αναμόρφωσης προϋπολογισμού έτους 2018 για το έργο: ¨Εργασίες οδοστρωσίας – ασφαλτοστρώσεις στην περιοχή Σιγής¨.\nΘΕΜΑ 19ο: Έγκριση παραχώρησης κατά χρήση δημοτικής στέγης.\nΘΕΜΑ 20ο: Έγκριση πρωτοκόλλου οριστικής παραλαβής του έργου: ¨Ασφαλτο-στρώσεις Δ.Ε. Σκουτάρεως έτους 2016¨.\nΘΕΜΑ 21ο: Έγκριση πρωτοκόλλων παραλαβής υπηρεσιών:\nα) για συντήρηση κοινοχρήστων χώρων Δ.Ε. Λευκώνα και Τ.Κ. Ορει-\nνής και Άνω Βροντούς του Δήμου Σερρών,\nβ) για καταπολέμηση παρόδιας βλάστησης στην πόλη των Σερρών,\nγ) για κτηνιατρικές υπηρεσίες για τις ανάγκες του κυνοκομείου,\nδ) για την εφαρμογή επίγειου προγράμματος καταπολέμησης κουνου-\nπιών στην περιοχή του Δήμου Σερρών,\nε) για συντήρηση κοινόχρηστων χώρων πρασίνου Δ.Ε. Καπ. Μητρού-\nση του Δήμου Σερρών,\nστ) για συντήρηση κοινόχρηστων χώρων πρασίνου Δ.Ε. Σερρών του\nζ) για συντήρηση κοινόχρηστων χώρων πρασίνου Δ.Ε. Σκουτάρεως\nη) για τεμαχισμό και επεξεργασία υπολειμμάτων φυτικού υλικού έτους\nθ) για διαχείριση ογκωδών και αποβλήτων εκσκαφών κατασκευών\nκατεδαφίσεων (Α.Ε.Κ.Κ.) με κάδους ογκωδών του Δήμου Σερρών\nι) για παραλαβή ταχυδρομικών υπηρεσιών του Δήμου Σερρών για τον\nμήνα Ιούνιο 2018 και\nια) για παραλαβή ταχυδρομικών υπηρεσιών του Δήμου Σερρών για το\nμήνα Ιούλιο 2018.\nΘΕΜΑ 22ο: Διαγραφή ποσών από χρηματικούς καταλόγους.\nΘΕΜΑ 23ο: Διαγραφή χρηματικών καταλόγων.\nΘΕΜΑ 24ο: Διαγραφή οφειλετών από βεβαιωτικούς καταλόγους.\nΤο πρόγραμμα για την 106η Επέτειο της Απελευθέρωσης των Σερρών Εορταστικές εκδηλώσεις για την επέτειο της 106ης Απελευθέρωσης της πόλης των Σερρών, πρόκειται να πραγματοποιηθούν από τις 27 έως τις 29 Ιουνίου. ΠΕΜΠΤΗ 27 Ι...\nΕγκρίθηκαν τα 5.580.000€ για το κολυμβητήριο της Ομόνοιας στις Σέρρες - Δείτε την απόφαση “Με την υπογραφή του Υφυπουργού Οικονομίας και Ανάπτυξης Στάθη Γιαννακίδη ολοκληρώθηκε η διαδικασία έγκρισης χρηματοδότησης του κολυμβητηρίου της Ομ...\nΣτον αδελφοποιημένο Δήμο Αγίας Νάπας Κύπρου ο Πέτρος Αγγελίδης Στο πλαίσιο της αδελφοποίησης των Δήμων Σερρών και Αγίας Νάπας, όπως είναι γνωστό από το 2017 πραγματοποιούνται ανταλλαγές επισκέψεων κάθε χρόνο μεταξύ των Δημά...\nΣέρρες: Ολοκληρώθηκε η ασφαλτόστρωση της Ερμού Μέχρι τις αρχές του επόμενου μήνα θα δοθεί στην κυκλοφορία ο κεντρικότερος εμπορικός δρόμος της πόλης των Σερρών, η οδός Ερμού, που παραμένει κλειστή από τις 23...


Χρόνια Πολλά στους καλύτερούς μας φίλους! #ΠαγκόσμιαΗμέραΖώων | Marie Claire | Ό,τι έχει σημασία για τις γυναίκες\nΗ Εύα Καϊλή εκλέχτηκε αντιπρόεδρος του ευρωκοινοβουλίου από τον πρώτο γύρο της ψηφοφορίας\nH πρώτη ηλεκτρική σκούπα με τεχνολογία λέιζερ που εντοπίζει ακόμα και τον πιο μικρό κόκκο σκόνης στο πάτωμα\nΗ Naomi Campbell εύχεται χρόνια πολλά στην Kate Moss με υπέροχες throwback φωτογραφίες\nVery Peri: Το μοβ είναι το χρώμα του 2022 και εμείς βρήκαμε 10+1 μακιγιάζ ματιών για να εμπνευστείτε\nΠώς η Κατερίνα Παπουτσάκη αναβάθμισε το casual look της\nΧρόνια Πολλά στους καλύτερούς μας φίλους! #ΠαγκόσμιαΗμέραΖώων\nΗ συντακτική ομάδα του ελληνικού Marie Claire γιορτάζει μαζί με τα αγαπημένα της τετράποδα.\nαπό την Αναστασία Καμβύση\nΕδώ στο Marie Claire αγαπάμε τις μουσούδες και τις ουρές και σήμερα γιορτάζουμε μαζί με τα κατοικίδιά μας την Παγκόσμια Ημέρα των Ζώων.\nΤα περισσότερα από τα ζωάκια μας ήρθαν από το δρόμο, τα συναντήσαμε μωρά ή στο λυκόφως της ζωής τους, αλλά δεν σταματούν να μας εκπλήσσουν με τις κασκαρίκες και τη σοφία τους.\nΤα ζώα έχουν το βλέμμα του Θεού, όλοι εμείς που συγκατοικούμε μαζί τους το ξέρουμε καλά. Υιοθετήστε κι εσείς ένα και γεμίστε τη ζωή σας αγάπη.\nΑϊσα, Βαγγέλη, Βανίλια, Ζιζού, Κεν, Μπούρδα, Πλούτο, Lego, Michiko, Muerte, σας ευχαριστούμε που μας βρήκατε,\nτα κορίτσια σας.\nH Αϊσα και ο Ζιζού της Γαλάτειας σε μια σπάνια στιγμή ηρεμίας.\nΕίναι και οι δύο γύρω στα 11 και οι πιο διαφορετικοί χαρακτήρες στον κόσμο: Εκείνος, ένα κακομαθημένο μαλτεζάκι που πήρε το όνομά του από το παρατσούκλι του Θεού της μπάλας Ζινεντί Ζιντάν κι εκείνη, ένα καλόψυχο μπασταρδάκι με χρυσή καρδιά ριτρίβερ. Τα ετερώνυμα έλκονται και η συγκατοίκηση έχει πλάκα, επιβεβαιώνουν.\nΟ Βαγγέλης της Έστας είναι κατά βάθος μέγας φασιονίστας.\nΟ Βαγγέλης, ένας σοβαρός κύριος 7 χρονών, είναι συνήθως σιωπηλός. Παρατηρεί με ενδιαφέρον τις κινήσεις γύρω από την κουζίνα, κυνηγάει με μανία το πιο άνετο σημείο του σπιτιού, μιλάει διαρκώς με τα μάτια και αν και είναι απο χωριό (κάπου στην Εύβοια) έχει αποκτήσει αστικές συνήθειες στις καθημερινές του βόλτες στο Παγκράτι.\nΗ Βανίλια της Αναστασίας είναι top model από τη Νορβηγία.\nΗ Βανίλια, που πλησιάζει τα 5, ονειρεύεται τα φιορδ, το χιόνι και τον Ghost του Jon Snow.\nO Κεν της Σουζάνας έχει γυρίσει την πλάτη στο Χόλιγουντ για να μείνει κοντά στην αγαπημένη του.\nΔεν έχει κλείσει τα 2, όποτε όπως καταλαβαίνετε έχει μεγάλα ποσοστά ενέργειας! Δαγκώνει ό,τι βρει, τρέχει όπου βρει, αλλά μόλις βλέπει τη (μαμά) Σουζάνα, κάθεται και για κανένα χάδι. Μετά πάλι κυνηγάει το παιχνίδι του. Ο (κούκλος) Κεν πήρε το πολύ επιτυχημένο του όνομα από το επίθετο της μαμάς του και ουδεμία συσχέτιση δεν υπάρχει με το αγόρι της Μπάρμπι, το διευκρινίζει!\nΟ Lego της Λίνας με την αγαπημένη του καλοκαιρινή συνήθεια, peeling στη μύτη.\nΟ Lego είναι 12μιση χρονών και με τη Λίνα είναι αχώριστοι. Πάνε μαζί παντού, φυσικά και διακοπές. Ο Lego, που παραθερίζει στη θάλασσα από 6 μηνών, είναι δεινός κολυμβητής και βουτηχτής.\nΗ Μπούρδα της Σοφίας σε δοκιμαστικό για το Playcat.\nΗ Μπούρδα, μια κομψή κυρία τεσσάρων Μαϊων, τα πάει εξίσου καλά με σκύλους και γάτες, αρκεί να της φέρονται σαν να είναι ο Ντον Κορλεόνε, δηλαδή να τη σέβονται.\nΟ Πλούτο της Σοφίας, έχει διαβάσει το Savoir Vivre και δίνει πάντα το χέρι του όταν τον συστήνουν.\nΟ Πλούτο, ένας ώριμος κύριος 7μιση χρονών πολύ αγαπησιάρης, θα σηκωθεί στα ποδαράκια του και θα πάρει αγκαλιά όποιον χτυπήσει το κουδούνι της πόρτας. Συνεργάζεται εθελοντικά με μη κυβερνητικές ομάδες για την προώθηση της ισότητας και της συμφιλίωσης ανάμεσα σε γάτες και σκύλους.\nΗ Michiko της Αναστασίας είναι χούλιγκαν του Ιωνικού.\nΗ Michiko (Kakutani) πήρε το όνομά της από την κριτικό λογοτεχνίας των New York Times. Η ονοματοδοσία δεν βοήθησε καθόλου αφού, δυστυχώς, η Michiko στον ελεύθερό της χρόνο ασχολείται αποκλειστικά με το κυνήγι τσαλαπετεινού.\nΗ Muerte της Αναστασίας ξέρει τι γίνεται στην τελευταία σεζόν του Game of Thrones.\nΤην (Gipsy) Muerte τη βρήκε (η φίλη της Αναστασίας) η Ελιάνα στη μέση της Βουλιαγμένης παραμονές της Ημέρας των Νεκρών, της μεξικάνικης γιορτής που της χάρισε τελικά το όνομά της. Έχει μονίμως ύφος three eyed raven (ΤΑ ΞΕΡΩ ΟΛΑ) και συμπεριφέρεται αναλόγως.\nΟ Lego της Λίνας ρεμβάζει στην ακρογιαλιά.\nAν ένας άντρας κάνει αυτά τα δυο πράγματα, τότε σε αγαπάει πραγματικά\nΗ ερώτηση που μπορεί να αποφορτίσει κάθε τεταμένη κατάσταση σε μία σχέση\nΤρία «τελετουργικά» για να κρατήσετε ζωντανό τον γάμο σας\nΗ κοινή συμπεριφορά που είναι ο μεγαλύτερος οιωνός του χωρισμού ενός ζευγαριού\nΤρεις «κόκκινες σημαίες» που πρέπει να προσέξετε στα πρώτα ραντεβού σύμφωνα με την sex expert\nΠαγκόμια Ημέρα Ζώων


PUBG Mobile Season 4: Ημερομηνία κυκλοφορίας, σεζόν Royale Pass, νέες δυνατότητες και άλλα - Gaming | Νοέμβριος 2021\nPUBG Mobile Season 4: Ημερομηνία κυκλοφορίας, σεζόν Royale Pass, νέες δυνατότητες και άλλα\nΗμερομηνία κυκλοφορίας του PUBG Mobile Season 4, νέες δυνατότητες και άλλα: Το παιχνίδι Battle Royale, Player Unknown's Battlegrounds for Mobile, θα ανανεωθεί για την τέταρτη σεζόν αργότερα αυτήν την εβδομάδα.\nPUBG Mobile Season 4: Η τελευταία σεζόν του PUBG Mobile αναμένεται να αποκαλυφθεί σύντομα και περιλαμβάνει ενημερώσεις σε χαρακτήρες, πυρομαχικά, χάρτες και άλλα. (Πηγή εικόνας: PUBG)\nΈναρξη PUBG Mobile Season 4, Royale pass και πιο πρόσφατες δυνατότητες:Το Player Unknown’s Battlegrounds (PUBG) θα ανανεώσει την έκδοση για κινητά για τέταρτη σεζόν. Μια ενημέρωση για το ίδιο είχε επίσης αναγνωριστεί από την εταιρεία μέσω Twitter. Η τρίτη σεζόν του παιχνιδιού Battle Royale, γνωστή ως PUBG, ολοκληρώθηκε στις 18 Νοεμβρίου. Εδώ είναι όταν ξεκινά η PUBG Mobile Season 4 και τα νέα χαρακτηριστικά που θα φέρει.\nPUBG Mobile Season 4: Ημερομηνία κυκλοφορίας\nΟι παίκτες smartphone θα πρέπει να περιμένουν μέχρι τις 20 Νοεμβρίου για τη νέα σεζόν του PUBG. Οι παγκόσμιοι διακομιστές για το παιχνίδι αναμένεται να συνδεθούν έως τις 21 Νοεμβρίου, οπότε αναμένεται να έχουν πρόσβαση όλες οι συσκευές για το ίδιο.\nΔιαβάστε επίσης:Κυκλοφόρησε η ενημέρωση του PUBG Mobile 0.9.5 ξεκινώντας την σεζόν 4: Τι νέο υπάρχει\nΟι νέοι και οι υπάρχοντες παίκτες θα πρέπει να σημειώσουν ότι η τελευταία έκδοση του PUBG δεν θα λάβει υπόψη τις βαθμολογίες και τις βαθμολογίες της Σεζόν 3, πράγμα που σημαίνει ότι όλοι θα ξεκινήσουν με μια καθαρή εικόνα και μια ίση ευκαιρία να κερδίσουν βαθμολογίες. Οι χρήστες μπορούν να περιμένουν διαφορετικά σενάρια παιχνιδιών, βελτιωμένους χάρτες και πολλά άλλα από την επόμενη σεζόν του PUBG.\nΜια άλλη σεζόν ήρθε και έφυγε. Ας ελπίσουμε ότι πήρατε αυτό που χρειάζεστε στη σεζόν 3. Αλλά μην ανησυχείτε, γιατί η σεζόν 4 είναι πολύ κοντά! Μείνετε συντονισμένοι.\n- PUBG MOBILE (@PUBGMOBILE)18 Νοεμβρίου 2018\nΔιαβάστε επίσης:Κυκλοφόρησε η PUBG Mobile Season 4: Όλα όσα πρέπει να γνωρίζετε για τις νέες δυνατότητες, το μέγεθος λήψης και το gameplay\nPUBG Mobile Season 4: Royale pass με Elite Upgrade, Elite Upgrade Plus σχέδια\nΓια εκείνους τους παίκτες που αναζητούν ειδικά οφέλη με το παιχνίδι, το PUBG Mobile θα παρέχει μια κάρτα Royale για την 4η σεζόν. Αυτό θα περιλαμβάνει εβδομαδιαίες προκλήσεις, όπου οι χρήστες μπορούν να παίξουν έως και 100 επίπεδα RP. Οι παίκτες μπορούν να επιλέξουν ανάμεσα σε δύο διαφορετικές επιλογές: Elite Upgrade και Elite Upgrade Plus. Και από τα δύο, οι χρήστες θα λάβουν οφέλη επιπέδου ή οφέλη αφού δαπανήσουν 100 UC σε κάθε επίπεδο. Οι παίκτες που ξεπερνούν το επίπεδο 100 θα λάβουν ειδικές ανταμοιβές και θα έχουν πρόσβαση σε ξεκλειδωμένα στοιχεία.\nPUBG Mobile Season 4: Τελευταίες δυνατότητες, δέρματα και πυρομαχικά\nΟι παίκτες θα βρουν επίσης τους χαρακτήρες του Suicide Squad Harley Quinn και το Joker στο PUBG για PC, το οποίο επίσης έχει προγραμματιστεί να εμφανιστεί στο PUBG Mobile. (Πηγή εικόνας: PUBG)\nΜεταξύ της πιο πρόσφατης λειτουργίας PUBG Mobile, οι χρήστες μπορούν να έχουν πρόσβαση στο τουφέκι επίθεσης M762. Εκτός από αυτό, το σκούτερ και ο δυναμικός καιρός από τον χάρτη Sanhok στην επιφάνεια εργασίας θα επεκταθούν και στην έκδοση για κινητά. Άλλες ενημερώσεις περιλαμβάνουν ανανεωμένα όπλα, σακίδια, οχήματα, μενού αεροπλάνων και αλεξίπτωτων, καθώς και νέα δέρματα.\nΔιαβάστε επίσης:Τα τρία κορυφαία πράγματα στην PUBG Mobile Season 4\nΟι παίκτες θα βρουν επίσης τους χαρακτήρες του Suicide Squad Harley Quinn και το Joker στο PUBG για PC, το οποίο επίσης αναμένεται να εμφανιστεί σύντομα στο PUBG Mobile. Άλλες επιλογές χαρακτήρων μπορούν να δουν οι ιδιοκτήτες του Royale, οι οποίοι θα μπορούν να επιλέξουν από δύο νέα είδωλα: ένα αρσενικό και ένα θηλυκό. Κάποιος μπορεί επίσης να περιμένει έναν νέο χάρτη χιονιού, όπως τον χάρτη Sanhok που εμφανίστηκε στην έκδοση του παιχνιδιού για κινητά κατά τη διάρκεια της 3ης σεζόν.\nκριτικές για το μπάνιο του μωρού\nkaspersky για windows 7\nsynology ds216j κριτική


Γιατί η μαμά και ο μπαμπάς μιλάνε μόνοι και όταν μπαίνω στο δωμάτιο σταματάνε; - mpampades.eu\nΠολλές φορές οι άνθρωποι έχουν την ανάγκη να πουν πράγματα που είναι δικά τους! Δεν τα μοιράζονται όλα με όλους. Έτσι και οι γονείς πολύ πιθανόν, έχουν τις δικές τους κουβέντες. Πράγματα που θέλουν να τα συζητούν μόνο οι δυο τους.\n-Μα αφου είμαστε οικογένεια…\nΟικογένεια δεν σημαίνει ότι όλοι μοιραζόμαστε τα πάντα με όλους! Σε κάθε οικογένεια είναι άλλα τα πράγματα που κάνουμε η συζητάμε όλοι μαζί και άλλα τα πράγματα που συζητούν τα παιδιά και οι μεγάλοι. Ούτε έχουμε όλοι τις ίδιες ευθύνες, ούτε τους ίδιους ρόλους. Υπάρχουν πράγματα που αφορούν την οικογένεια και σίγουρα πρέπει να τα γνωρίζουν τα παιδιά. Όπως τι φαγητό θα φάμε σήμερα, που θα πάμε βόλτα το απόγευμα, πότε θα δούμε τη γιαγιά και τον παππού.\nΥπάρχουν όμως και θέματα που δεν είναι υποχρεωμένοι να μοιραστούν με τα παιδιά. Γιατί συνήθως δεν τα αφορούν. Όπως είναι η ερωτική τους ζωή. Είναι ο μυστικός τους κήπος, έχουν οι γονείς ένα μυστικό κόσμο, μόνο για τους δυο τους. Είναι η προσωπική τους ζωή αυτή. Όλοι έχουν δικαίωμα στην ιδιωτική ζωή.\nΕγώ έχω δικαίωμα σε προσωπική ζωή;\nΒέβαια έχεις δικαίωμα κι εσύ! Γιαυτό έχεις το δικό σου δωμάτιο, το δικό σου κρεββάτι που κοιμάσαι μόνος/η και βέβαια έχεις τους δικούς σου φίλους. Κανείς δεν πρέπει να σε παρακολουθεί χωρίς να το γνωρίζεις, ούτε με κάμερα ούτε με κανένα άλλο τρόπο. Είναι το δικό σου δωμάτιο, ο δικός σου προσωπικός χώρος για να δέχεσαι τους φίλους σου, να μπορείς να συζητάς χωρίς να σε διακόπτει κάποιος μεγάλος, να λέτε τα δικά σας! Ακόμα να διαβάζεις, να ακούς μουσική, να γράφεις το ημερολόγιό σου και ότι άλλο θέλεις! Έχεις τον προσωπικό σου χώρο για να μπορείς να ονειρευτείς!\nΌσο σημαντικό είναι η οικογένεια να είναι ενωμένη και συμπαγής, άλλο τόσο σημαντικό είναι ο καθένας να κρατά την ατομικότητά του και να αναπτύσει την προσωπικότητά του μέσα στο οικογενειακό σύστημα.\nΚαλή η επικοινωνία, κάνε πάντα τις ερωτήσεις που θέλεις, αλλά να είσαι προετοιμασμένος και για αρνητικές απαντήσεις. Μπορεί να πάρεις πολλές φορές την απάντηση «αυτό δεν είναι δικό σου θέμα» ή «δεν σε αφορά»!


εμπνευστείς - ubm@eportal.gr\nΓραφεία τοίχου. Υπέροχα. Στην αγορά θα βρεις πολύ ιδιαίτερα και πολύ στιλάτα κομμάτια. Αν θέλεις να εξοικονομήσεις χώρο, αν θέλεις κάτι ξεχωριστό στο χώρο σου, το γραφείο που στηρίζεται στον τοίχο θα γίνει η νέα μεγάλη σου εμμονή.\nΑν αγαπάς τα φυτά εσωτερικού χώρου, αν σου αρέσει το ύφος που δημιουργούν στο σπίτι και τη φρεσκάδα που προσφέρουν, αυτός είναι ένας πολύ ενδιαφέρον τρόπος να τα εντάξεις στο χώρο σου.\nΚαδράκια. Πολλά καδράκια. Καδράκια διαφορετικά που δημιουργούν μια ενιαία αίσθηση και προσθέτουν ενδιαφέρον στο χώρο.\nΣίγουρα θα σου θυμίζει βιβλιοθήκη. Μπορεί όμως υπέροχα να γίνει διακοσμητικό ή ένας έξυπνος και στιλάτος αποθηκευτικός χώρος για όλα αυτά τα μικροπράγματα (και όχι μόνο) που γεμίζουν το σπίτι μας.\nΝα συνδυάζεις. Διαφορετικά ύφη, διαφορετικές δεκαετίες, διαφορετικά στιλ. Να πειραματίζεσαι, να τολμάς και να απολαμβάνεις έναν υπέροχα ενδιαφέρον χώρο. Ο συνδετικός κρίκος στο παραπάνω η τονική αρμονία.\nΕτικέτες pinterest, από, για, Διακοσμητικές, εμπνευστείς, Ιδέες, Μερικές, να, Το\nΥπάρχουν κάποια πράγματα που είναι παραδοσιακά. Παραδοσιακά, λοιπόν, κάθε Πάσχα βάφουμε τα νύχια μας κόκκινα αλλά αν θέλεις σε αυτό το παραδοσιακό χρώμα να προσθέσεις ένα twist που θα κάνει το αποτέλεσμα λιγότερο κλασικό και περισσότερο ενδιαφέρον, μπορείς!\nΠαρακάτω εντοπίσαμε δέκα nail art με κόκκινο χρώμα που θα δείξουμε στις δικές μας nail artist! Εμπνεύσου ή αντίγραψε ελεύθερα!\n1.Half moon manicure\nΤο κόκκινο συνδυασμένο με το χρυσό είναι ένας αγαπημένος και πολυτελής συνδυασμός και μπορείς να τον υιοθετήσεις με πολλούς τρόπους. Ένας από αυτούς και ο πιο αγαπημένος μας είναι στη βάση των νυχιών σου να σχηματίσεις ένα χρυσό μισοφέγγαρο και να το γεμίσεις με μεταλλικό χρυσό. Για να αποδώσει καλύτερα το nail art είναι προτιμότερο να έχεις ένα μακρύ μήκος στα νύχια σου.\n2.Κόκκινο και μοβ\nΜπορεί το μοβ και το κόκκινο να είναι ένας συνδυασμός που δεν είχες σκεφτεί αλλά αποδεικνύεται και πολύ ωραίος και πολύ ενδιαφέρον. Για να διατηρήσεις την πασχαλινή διάθεση στα νύχια σου κάλυψε το μεγαλύτερο μέρος της επιφάνειας του νυχιού σου, περίπου τα 2/3, με το κόκκινο χρώμα.\nΤο λευκό βερνίκι που δημιουργεί αυτό το εφέ σαν να έχει πέσει φως πάνω στα νύχια καθώς και αυτή η λεπτή μαύρη γραμμή περιμετρικά του νυχιού (είναι γνωστό και ως halo manicure) δημιουργούν αυτό το εφέ του comic manicure. Ένας άλλος τρόπος να διασκεδάσεις με το πασχαλινό σου μανικιούρ!\n4.Παιχνίδι με τις υφές\nΈνας πολύ ενδιαφέρον τρόπος είναι να συνδυάσεις στο ίδιο μανικιούρ δύο διαφορετικές υφές όπως ένα shiny βερνίκι με ένα μεταλλικό.\nΑυτό εδώ το σχέδιο είναι από τα πιο κλασικά και αγαπημένα που έχουμε δει τελευταία. Το tip είναι να συνδυάσουμε ένα ημιδιάφανο nude ως βάση και ένα καθαρό κόκκινο για να σχηματίσουμε τις καμπύλες.\nΑυτό το μανικιούρ είναι ίσως το πιο χαρακτηριστικό πασχαλινό nail art. Στηρίζεται στο κόκκινο με τα λευκά dots που μας παραπέμπει με έναν τρόπο στις Πασχαλίτσες!\nΜπορείς να κρατήσεις το κόκκινο σε μικρές δόσεις μόνο στην άκρη του νυχιού και αν θέλεις να το κάνεις πιο παιχνιδιάρικο μπορείς να προσθέσεις μερικά… ματάκια!\nΌσο ο καιρός ανοίγει εμφανίζονται στα νύχια μας ολοένα και με μεγαλύτερη συχνότητα αυτά τα μικροσκοπικά κερασάκια! Μπορείς να το κάνεις σε διάφανη βάση ή σε γαλλικό.\nΈνα καθαρό κόκκινο βερνίκι και μια λευκή γραμμή που θα τα επιμηκύνει είναι ένας πολύ όμορφος συνδυασμός.\nΜακριά νύχια και μια παχιά γεμάτη κόκκινο χρώμα καμπύλη στο τελείωμα που θυμίζουν κάτι σε γαλλικό. Αν θέλεις να το κάνεις μόνη σου μπορείς να οριοθετήσεις πρώτα το σημείο με ένα λεπτό πινελάκι κι έπειτα να γεμίσεις με βερνίκι κόκκινο το εσωτερικό.\nΕτικέτες art, nail, για, δέκα, είναι, εμπνευστείς, κόκκινα, να, νύχια, Πάσχα, Το\nΝα κάτι πολύ σημαντικό πριν ξεκινήσεις να διαβάζεις αυτό το θέμα! Μπορεί το smokey eyes να μας πηγαίνει συνειρμικά σε ένα μακιγιάζ ματιών το οποίο έχει απαραιτήτως μαύρη ή καφέ σκιά αλλά αυτό είναι λάθος! Στην πραγματικότητα, το smokey δεν είναι παρά μία τεχνική που περιγράφει τον τρόπο που απλώνονται οι σκιές περιμετρικά του ματιού με σκοπό να δημιουργήσουμε αυτό το εφέ του… καπνού. Άρα, το smokey μπορεί να γίνει με οποιοδήποτε χρώμα σκιάς εμείς επιλέξουμε, στην προκειμένη το χρυσό που έχει αποδειχθεί big thing για τον κόσμο του instagram- ένα μέσο που παίζει πολύ σημαντικό ρόλο στην διαμόρφωση των trends!\nΠαρακάτω συγκεντρώσαμε δέκα πολύ αγαπημένα- πολύ εντυπωσιακά τέτοια makeup για να δεις, να εμπνευστείς και, γιατί όχι, να αντιγράψεις!\n1.Shimmering golden bronze\nΧρησιμοποίησε ως βάση για το μακιγιάζ σου μια χρυσή- bronze σκιά και χτίσε το αποτέλεσμα! Βάλε ένα μαύρο μολύβι περιμετρικά του ματιού και σβήσ’το καλά μέσα στην χρυσή σκιά. Τέλος, ενίσχυσε τις εξωτερικές γωνίες με ένα καφέ για να δώσεις την αίσθηση του πιο γατίσιου βλέμματος.\n2.Winged eyeliner και χρυσή σκιά\nH χρυσή σκιά που μπαίνει με έμφαση στις εσωτερικές γωνίες κάνει το βλέμμα να δείχνει πιο φωτεινό και ξεκούραστο και ναι, είναι κάτι που μας αρέσει πολύ! Όπως, επίσης, μας αρέσει η τραβηγμένη γραμμή eyeliner προς τις εξωτερικές γωνίες, ένα μακιγιάζ που είναι ιδανικό αν έχεις στρογγυλά μάτια ή αν θέλεις να κάνεις το βλέμμα σου πιο… πονηρό!\n3.Gold all the way\nΑν αγαπάς το χρυσό, αυτό εδώ το μακιγιάζ είναι ο τέλειος τρόπος να δείχνει την αγάπη σου! Το χρυσό, όπως βλέπεις δεν μένει στα μάτια αλλά σκαρφαλώνει και ψηλά στα ζυγωματικά με ένα προϊόν που μοιάζει να είναι το ίδιο με αυτό που χρησιμοποιείται στις εσωτερικές γωνίες του ματιού. Αρκετή εξάσκηση και θα τα έχεις καταφέρει τέλεια!\n4.Κλασικό χρυσό smokey\nΑν έχεις ήδη στη συλλογή σου την παλέτα Naked Honey από Urban Decay, τότε αυτό το μακιγιάζ θα σου φανεί παιχνιδάκι! Χρησιμοποίησε δύο- τρεις τόνους χρυσού με το πιο ανοιχτόχρωμο να τοποθετείται πάντα στις εσωτερικές γωνίες, κάνε αρκετό blending και θα έχεις τέλειο αποτέλεσμα.\nΔημιούργησε μια βάση με taupe ή καφέ σκιά περιμετρικά του ματιού και πρόσθεσε μόνο στο κέντρο χρυσό glitter είτε με ένα πινέλο είτε και ακόμη με το δάχτυλό σου. Το αποτέλεσμα θα απογειωθεί!\nΜια μικρή λεπτομέρεια μπορεί να απογειώσει το μακιγιάζ σου! Στην προκειμένη αυτή είναι οι δύο λεπτές γραμμές από μπλε eyeliner στην εσωτερική και την εξωτερική γωνία που δίνουν μια αίσθηση γραμμικότητας στο smokey μακιγιάζ.\n7.Super sexy golden bronze\nΑν αυτό δεν είναι ένα από τα πιο sexy μακιγιάζ που έχεις δει ποτέ, τότε… ποιο; Μια κλασική χρυσή σκιά και ένα μαύρο eyeliner αποδεικνύονται θανατηφόρος συνδυασμός: Δύο tip: βρέξε το πινελάκι σου πριν απλώσεις τη σκιά ώστε να “γράψει” πιο έντονα και μην ξεχάσεις να γεμίσεις με μαύρο μολύβι και το εσωτερικό του κάτω βλεφάρου.\n8.The red carpet look\nΈνα κλασικό χρυσό smokey που αντλεί την έμπνευσή του από το κόκκινο χαλί και προορίζεται και γι’αυτό! Για να το ολοκληρώσεις, φώτισε τα χείλη σου με ένα κόκκινο κραγιόν!\n9.Golden hour makeup\nΛατρεύουμε αυτό το πολύ σύγχρονο μακιγιάζ όπου τα χρυσά χρώματα απλώνονται σε όλη την επιδερμίδα και είναι τέλεια σβησμένα, τόσο που μοιάζει να είναι ένα με αυτήν.\nΜια πολύ αγαπημένη τεχνική που για να την πετύχει κανείς χρειάζεται ένα μαλακό μαύρο μολύβι και ένα πινέλο blending για να σβήσεις καλά την ρίζα του κάτω βλεφάρου.\nΕτικέτες smokey, για, γίνεται, δέκα, Εικόνες, εμπνευστείς, με, να, νέο, σκιά, Το, χρυσή\n10 καστανές celebrities για να εμπνευστείς από την απόχρωση στα μαλλιά τους\nΟι Ελληνίδες και ξένες stars με τα πιο ωραία καστανά μαλλιά!\nΜπορεί το ξανθό χρώμα στα μαλλιά να είναι πιο εντυπωσιακό από όλα τα άλλα. Να τραβάει τα βλέμματα και να συζητιέται περισσότερο από κάθε τι. Δε σημαίνει, όμως, πως είναι το μόνο που μπορούμε να κάνουμε ή πως δεν υπάρχουν άλλα, εξίσου όμορφα χρώματα μαλλιών.\nΤο καστανό, ας πούμε! Είναι super chic, γοητευτικό και μπορεί να κολακεύσει- ανάλογα με την απόχρωσή του- όλες τις επιδερμίδες. Γι’ αυτό κι εμείς σήμερα αποφασίσαμε να σου μιλήσουμε για τις αγαπημένες καστανές celebrities, που μπορούν πραγματικά να σε εμπνεύσουν να κάνεις τη μεγάλη αλλαγή. Όχι τώρα, βέβαια! Όταν θα ανοίξουν και πάλι τα κομμωτήρια.\nΕτικέτες celebrities, από, απόχρωση, για, εμπνευστείς, καστανές, μαλλιά, να, στα, την, τους


Πέμπτη, 21 Σεπτεμβρίου 2017 19:10\tTennisnews Team\nΗ αναμέτρηση του Alexander Zverev με τον Denis Shapovalov, η οποία αποτελεί "πρόβα" για το Next Gen ATP Finals, ξεχωρίζει από την 1η μέρα του Laver Cup. Δείτε το πρόγραμμα της ημέρας, στην οποία θα αγωνιστούν επίσης οι Marin Cilic, Dominic Thiem, Rafael Nadal και Νικ Κύργιος.\nΑνοίγει η "αυλαία" του Laver Cup την Παρασκευή, το πρώτο τουρνουά επίδειξης που θα διεξαχθεί προς τιμήν του Rod Laver στην O2 Arena της Πράγας και θα έχει 12 μεγάλους παίκτες της ΑΤΡ, που θα αγωνιστούν για 2 ομάδες, την Team Europe και την Team World.\nΟ πρώτος αγώνας του τουρνουά θα γίνει στις 14:00 το μεσημέρι και θα είναι αυτός ανάμεσα στον Marin Cilic και στον Frances Tiafoe. Θα ακολουθήσει η αναμέτρηση του Dominic Thiem με τον John Isner, ενώ στις 20:00 το βράδυ, θα γίνει το παιχνίδι που συγκεντρώνει το περισσότερο ενδιαφέρον, ανάμεσα σε δυο από τους καλύτερους "Next Gen" παίκτες, τους Alexander Zverev και Denis Shapovalov.\nΤο πρόγραμμα θα ολοκληρωθεί με την αναμέτρηση του διπλού, στην οποία ο Rafael Nadal και ο Tomas Berdych θα εκπροσωπήσουν την ομάδα της Ευρώπης, αντιμετωπίζοντας τους Νικ Κύργιο και Jack Sock.\nΟι αναμετρήσεις του Laver Cup θα μεταδοθούν από το SuperTennis.\n14:00 Marin Cilic v. Frances Tiafoe\n16:00 Dominic Thiem v. John Isner\n20:00 Alexander Zverev v. Denis Shapovalov\n22:00 Berdych/Nadal v. Kyrgios/Sock


Σεσίλια, ακούς; – Μεταρρύθμιση\n(Μέχρι τώρα πνίγονταν από πανικό, από αδυναμία, από απώθηση. Τώρα πνίγονται από σφαίρες. Σκελετοί ανθρώπων ξεκίνησαν από τα βάθη της Αφρικής και της Ασίας, θερισμένοι απ΄ τους αφρικάνικους λιμούς ή απ΄ τις επιδρομές του Άσαντ κι έφτασαν περπατώντας ως τις ακτές της Μεσογείου μαγνητισμένοι απ΄ τον ευρωπαϊκό φάρο σωτηρίας – κι εκεί μια σφαίρα, τους άφησε να πλέουν στα «νερά της σωτηρίας»).\nΉταν κάπου 300 άνθρωποι που έφτασαν στο Μαρόκο και προσπάθησαν να περάσουν στα εδάφη της Θεούτα, που είναι ένας ισπανικός θύλακας στη μύτη της Αφρικής και βρέχεται ταυτόχρονα απ΄ τη Μεσόγειο και τον Ατλαντικό. Κάποιοι προσπάθησαν να σκαρφαλώσουν στα τείχη που έχουν οικοδομηθεί, με κομμάτια από γυαλιά τσιμεντωμένα στον φράκτη. Οι περισσότεροι προσπάθησαν να φτάσουν στη Γη της Επαγγελίας κολυμπώντας, έπεσαν απ΄ τα βράχια του Μαρόκου και πλησίασαν τον τεχνητό κυματοθραύστη της Θεούτα. Κι εκεί τους βρήκαν τα σκάγια.\nΌπως παραδέχτηκε ο υπουργός Εσωτερικών της Ισπανίας μιλώντας στη Βουλή, η Ισπανική Εθνοφρουρά της Θεούτα έριξε με πλαστικές σφαίρες και δακρυγόνα εναντίον όσων προσπάθησαν να γαντζωθούν στην ευρωπαϊκή ακτή. Μέσα στον πανικό που προκλήθηκε, πνίγηκαν πολλοί. Μέχρι χτες είχαν βγάλει 13 πτώματα 20χρονων απ΄ τη θάλασσα, ενώ σύμφωνα με πληροφορίες, από την ομάδα των 200 μόνον 23 κατάφεραν να φτάσουν στις ακτές της Θεούτα, επί τόπου όμως επαναπροωθήθηκαν στο Μαρόκο…\nΦυσικά, όσα παραδέχτηκε προχτές ο Ισπανός αξιωματούχος τα αρνούνταν κατηγορηματικά όλες τις προηγούμενες μέρες. Για παράδειγμα αρνούνταν να δείξει το υλικό που αναμφίβολα θα είχαν καταγράψει οι κάμερες ασφαλείας – δεν δεχόταν καν ότι υπήρχαν κάμερες ασφαλείας. Υπό την πίεση των καταγγελιών Μη Κυβερνητικών οργανώσεων και της μαρτυρίας διασωθέντων μεταναστών, τελικά έδωσε στη δημοσιότητα ορισμένα αποσπάσματα του υλικού που όντως είχαν καταγράψει οι κάμερες ασφαλείας. Απολύτως επιλεκτικά. Έδωσε για παράδειγμα ένα μακρύ πλάνο, όπου οι μετανάστες φαίνονται να πετροβολούν την Εθνοφρουρά – «ήταν εν αμύνη τα όργανα ασφαλείας» υποστήριξε ο κ. Φερναντέζ Ντιάζ. «Όχι, αυτό το πλάνο τραβήχτηκε μετά την επίθεση με πυροβολισμούς και δακρυγόνα» λένε οι μετανάστες, «τους φωνάζαμε “βοήθεια” κι αυτοί μας πυροβολούσαν» καταγγέλλουν.\nΜε την αξιοπιστία του κονιορτοποιημένη, ο κ. Φερναντέζ Ντιάζ επέμεινε να υποστηρίζει ότι οι δυνάμεις ασφαλείας πυροβόλησαν στον αέρα, ότι η επαναπροώθηση έγινε με τις προβλεπόμενες διαδικασίες και ότι οι πλαστικές σφαίρες χρησιμοποιήθηκαν αποτρεπτικά. Ταυτόχρονα παραδέχθηκε, ότι στο επεισόδιο δεν κλήθηκαν οι λιμενικές αρχές για τη διάσωση των μεταναστών, ούτε ο Ερυθρός Σταυρός. «Μα πνίγηκαν στα νερά του Μαρόκου, δεν είχαμε δικαίωμα δράσης εκεί» διαμαρτυρήθηκε… «Μιλάν οι σφαίρες και οι πληγές των τραυματισμένων» απαντούν οι οργανώσεις της κοινωνίας και η αντιπολίτευση ζητά απ΄ τον Αρχηγό της Εθνοφρουράς να παραιτηθεί.\nΑπό κοντά, η αρμόδια επίτροπος Σεσίλια Μάλμστρομ («εξαιρετικά ανήσυχη») ζητά «εξηγήσεις» απ΄ την Ισπανία, υπενθυμίζει ότι προβλέπονται κυρώσεις σε ορισμένες περιπτώσεις, ενώ από την Επιτροπή υπενθυμίζεται ότι τα μέτρα επιτήρησης των συνόρων «πρέπει να είναι ανάλογα των επιδιωκόμενων στόχων, να διαπνέονται από σεβασμό στα θεμελιώδη δικαιώματα και την ανθρώπινη αξιοπρέπεια και να υλοποιούνται σύμφωνα με τους νόμους που αφορούν την προστασία των προσφύγων».\n(Λαμπεντούζα, Φαρμακονήσι, Θεούτα, το δρομολόγιο της ντροπής. Όνειρα πνιγμένα, νιάτα σακατεμένα, θάλασσα της οδύνης. Αχ και να ‘ταν ανάποδα τα πράγματα, αχ και να ‘ταν οι Αφρικανοί αυτοί που πυροβόλησαν Ισπανούς ναυαγούς στις ακτές τους, με ουρανομήκεις καταγγελίες οι Ισπανοί θα ετοιμάζονταν τώρα για επιβίβαση στρατευμάτων στις αφρικανικές ακτές… Αλλά είπαμε, όπου φτωχός κι η μοίρα του –Σεσίλια, ακούς;)


Στη γενέτειρα του Ζίβκοφ ο Αρης! - PRESSARIS\nΣτη γενέτειρα του Ζίβκοφ ο Αρης!\nΜε προορισμό τη βουλγαρική πόλη Πράβετς αναχωρεί αύριο η αποστολή του Αρη, όπου θα παραμείνει για ένα 10ήμερο, δίνοντας συνολικά τρία φιλικά παιχνίδια.\nΤο Πράβετς βρίσκεται στην κεντροδυτική πλευρά της Βουλγαρίας, σε απόσταση μόλις 60 χιλιομέτρων από την πρωτεύουσα Σόφια, με πληθυσμό περίπου 4.500 κατοίκους. Πριν από τη δεκαετία του 1980 δεν ήταν παρά ένα μικρό χωριό με ελάχιστους μόνιμους κατοίκους, ωστόσο στην ανάπτυξή του βοήθησε ο μακροβιότερος ηγέτης της σύγχρονης βουλγαρικής ιστορίας Τοντόρ Ζίβκοφ, ο οποίος γεννήθηκε στο Πράβετς το 1911 και έφυγε από τη ζωή το 1998.\nΕίναι χαρακτηριστικό ότι εκεί άρχισε να συναρμολογείται το 1982 ο πρώτος βουλγάρικος προσωπικός υπολογιστής που πήρε το όνομα «Πράβετς». Για άλλους, ο Ζίβκοφ ήταν ένας στυγνός δικτάτορας, ωστόσο οι ντόπιοι κάτοικοι τιμούν τη μνήμη του, διατηρούν το σπίτι στο οποίο γεννήθηκε ως μουσείο για επισκέπτες, ενώ έχουν δώσει και το όνομά του στην κεντρική πλατεία της πόλης.\nΗ αποστολή του Αρη θα μείνει στο πολυτελές πεντάστερο ξενοδοχείο «Riu PravetsGolf & Spa Resort», το οποίο και είναι κτισμένο στις όχθες μιας λίμνης. Φυσικά, διαθέτει σύγχρονες αθλητικές και ψυχαγωγικές εγκαταστάσεις, ενώ η απόστασή του από την πόλη του Πράβετς είναι 4 χιλιόμετρα.\nΘυμίζουμε ότι ο Αρης θα δώσει τρία φιλικά παιχνίδια τα οποία θα μεταδοθούν ζωντανά από τον ΟΤΕ ΤV. Αναλυτικότερα το πρόγραμμα:\nΤετάρτη (10/7), OTE TV Sport 3, 6 μ.μ.: Αρης – Πιρίν.\nΣάββατο (13/7), OTE TV Sport 3, 7 μ.μ.: Αρης – Λίτεξ Λόβετς.\nΤρίτη (16/7), OTE TV Sport 3, 6 μ.μ.: Αρης – Μπότεφ Βρέτσα.\nΈρχεται ο… πελαργός για Κασίγιας-Καρμπονέρο


Ο Διονύσης αποκαλύπτει τη σχέση του με την Αννούς αλλά και τη Μαρίνα μετά το τέλος του MasterChef | in.gr\nΟ Διονύσης Σαρακίνης μίλησε τις κόντρες στο παιχνίδι αλλά και τον έρωτα που συνάντησε στην κουζίνα του MasterChef\n30 Ιουνίου 2021, 08:41\nΟ Διονύσης Σαρακίνης πάλεψε όσο περνούσε από το χέρι του για να κατακτήσει τον τίτλο του φετινού MasterChef όμως για μόλις δύο πόντους τη νίκη κατέκτησε η Μαργαρίτα Νικολαΐδη.\nΚαθόλου όμως δεν δείχνει να τον απασχολεί ένα τέτοιο γεγονός καθώς ο Διονύσης έχει μάθει στη ζωή του να κοιτάει μπροστά και προσηλωμένος στον στόχο του να κερδίζει τις δικές του κορυφές.\nΟ φιναλίστ του φετινού κύκλου του ριάλιτι μαγειρικής, ο οποίος σχολιάστηκε αρκετά κατά τη διάρκεια του παιχνιδιού, τόσο για τις συμμαχίες όσο και τις… αντιπάθειες που δημιούργησε, μιλάει στο gossip-tv για την μοναδική εμπειρία του MasterChef, για τον έρωτα με την άλλοτε συμπαίκτριά του Ανούς που τον… βρήκε ανάμεσα σε κουτάλες, κατσαρόλες και μπαλοτίνες αλλά και για τα σχέδιά του από εδώ και στο εξής.\nΈφτασες στην πηγή αλλά δεν ήπιες νερό! Για δύο πόντους η Μαργαρίτα κατάφερε να κερδίσει τον τίτλο MasterChef αλλά και το χρηματικό έπαθλο των 50.000 ευρώ. Πώς νιώθεις γι’ αυτό;\nΝιώθω πάρα πολύ χαρούμενος που έφτασα μέχρι τον τελικό και έζησα όλο το ταξίδι του MasterChef. Νομίζω πως και οι δύο είμαστε νικητές. Η Μαργαρίτα βέβαια η μεγάλη νικήτρια και αυτή η οποία απέσπασε και το έπαθλο.\nΗ Μαργαρίτα σε κάποια δοκιμασία στα μέσα του παιχνιδιού είχε αποχωρήσει. Εσύ όμως ήσουν μέχρι το τέλος. Πιστεύεις ότι αυτό σημαίνει κάτι σε ό,τι αφορά τη δυναμική σας ως σεφ, αν χρειαζόταν να συγκριθείτε;\nΔεν έχει σημασία για μένα, νομίζω, το ότι η Μαργαρίτα αποχώρησε γιατί αυτό έγινε μόνο για 1-2 μέρες. Σίγουρα όμως πήρε μια μεγάλη ανάσα για να φτάσει μέχρι τον τελικό.\nΌπως και να το κάνουμε πάντως, στάθηκες παραπάνω από επάξια ως αντίπαλος της Μαργαρίτας και τη δυσκόλεψες πολύ. Το διάστημα που είχατε τις απανωτές μονομαχίες δεθήκατε περισσότερο μεταξύ σας;\nΣίγουρα στο πλάι μου είχα μία από τις δυνατότερες αντιπάλους του παιχνιδιού, οπότε έπρεπε να τα δώσω όλα για όλα. Σε ό,τι αφορά το κομμάτι των δυο μας σίγουρα όταν μείναμε δύο άτομα στο σπίτι και περάσαμε όλες αυτές οι δοκιμασίες των τελικών, αν μη τι άλλο ήρθαμε κοντά.\nΚατά τη διάρκεια του παιχνιδιού είχες μεγάλη κόντρα με τη Μαρίνα και πολλές φορές ήρθες φανερά σε ρήξη μαζί της. Σήμερα πώς είναι οι σχέσεις σας;\nΕίμαι ένας άνθρωπος που πάντα το άδικο με ενοχλεί, γι’ αυτό και αυτές είναι οι σχέσεις μου με τη Μαρίνα. Σίγουρα δεν υπάρχουν επαφές και ούτε έχω τη θέληση να υπάρχουν, οπότε ο καθένας, νομίζω, έχει βρει το δρόμο του.\nΘα μπορούσες να μαγειρέψεις στο μέλλον μαζί της σε μία κουζίνα αν τα έφερνε έτσι η ζωή και χρειαζόταν να συνεργαστείτε; Την εκτιμάς εν ολίγοις ως επαγγελματία;\nΣίγουρα δεν θα μπορούσα να συνυπάρξω σε μία κουζίνα με τη Μαρίνα σε ό,τι αφορά το χαρακτήρα της. Μαγειρικά όμως είναι ένα κορίτσι το οποίο έχει αρκετή γνώση και θέληση.\nΤι θα σου μείνει αξέχαστο από το MasterChef;\nΝομίζω ότι όλο το MasterChef είναι κάτι το οποίο μένει αξέχαστο, γιατί πολύ απλά το κάνεις μία και μόνο φορά.\nΜε την Ανούς τι γίνεται γιατί είχες και τις ευλογίες των γονιών σου γι’ αυτή τη σχέση, όπως είδαμε κατά τη διάρκεια του τελικού.\nΜε την Άννα είμαστε καλά. Και αυτό νομίζω αρκεί. Όσο για τους γονείς, σίγουρα για το γιο τους έχουν μεγάλες βλέψεις. (σ.σ. γέλια)\nΣχετικά άρθρα: ➤ Γιώργος Λιανός: Επιστρέφει στην Ελλάδα για τον τελικό του Survivor – Φωτογραφία από το αεροπλάνο ➤ Survivor: Τα σάρωσε όλα ο Σάκης Κατσούλης και πέρασε κατευθείαν στον τελικό ➤ Γλυκά Νερά: Γιατί ο Μένιος Φουρθιώτης κυνηγάει στη φυλακή τον συζυγοκτόνο\n30/07/2021 | 23:05\nFizz Ελένη Μενεγάκη: «Το καλοκαιράκι στην ακρογιαλιά» και ο κύκνος 10 λεπτά πριν\nΕλλάδα Πως ο νέος νόμος «στήνει» το Κτηματολόγιο του αύριο 15 λεπτά πριν\nΣώμα & Υγεία Πέρα από την ανθρώπινη αντοχή - Πώς αντιδρά ο οργανισμός μας στην ακραία ζέστη 25 λεπτά πριν\nΕλλάδα Βουλιάζουν από κρούσματα και κόσμο τα νησιά: Γεμίζουν οι ΜΕΘ - Τοπικά lockdown στο τραπέζι 26 λεπτά πριν\nΕλλάδα Σε διαθεσιμότητα οι αστυνομικοί που είχαν αγνοήσει τις καταγγελίες για ενδοοικογενειακή βία στη Δάφνη 28 λεπτά πριν\nΕλλάδα Aυτά είναι τα μέτρα προστασίας για τον καύσωνα – Τι ισχύει για τη διακοπή εργασιών σε δημόσιο και ιδιωτικό τομέα 32 λεπτά πριν


Ο ΑΣ ΡΗΓΑΣ ΕΙΝΑΙ “ΜΙΑ ΟΙΚΟΓΕΝΕΙΑ” – ΑΘΛΗΤΙΚΟΣ ΣΥΛΛΟΓΟΣ "ΡΗΓΑΣ" ΘΕΣΣΑΛΟΝΙΚΗΣ\nΟ ΑΣ ΡΗΓΑΣ ΕΙΝΑΙ “ΜΙΑ ΟΙΚΟΓΕΝΕΙΑ”\n10 Σεπτεμβρίου 2012 12 Απριλίου 2017 Fotios Katsikas\nΟ ΑΣ ΡΗΓΑΣ ΕΙΝΑΙ ΜΙΑ ΠΟΛΥΤΕΚΝΗ ΟΙΚΟΓΕΝΕΙΑ\nΑλήθεια πόσο χαρούμενο μπορεί να σε κάνουν δύο ζευγάρια spikes, που σου προσφέρουν λέγοντας «για να τα έχει ο σύλλογος και να τα φορούν τα παιδιά που δεν μπορούν να αγοράσουν στην αρχή».\nΗ χαρά που μας έδωσε σήμερα, η Κατερίνα Κόλλια που τελείωσε το πανεπιστήμιο στη Θεσσαλονίκη και τώρα κάνει το διδακτορικό της στη Γαλλία, ενώ παράλληλα εργάζεται και σε μια πολυεθνική εταιρία www.Decathlon.fr, δεν περιγράφεται. Μας δίνει το δικαίωμα να διατυμπανίζουμε.\nΟριστικά και αμετάκλητα, ο ΑΣ ΡΗΓΑΣ είναι μια πολύτεκνη οικογένεια.\nΜόνον έτσι θα πρέπει να αντιμετωπίζει τον ΑΣ ΡΗΓΑΣ όποιος αθλητής, γονέας, προπονητής, παράγοντας ή και φίλος θέλει να έρθει κοντά στο σύλλογο.\nΘέλουμε ο λιγοστός χρόνος που μας απομένει (το πολύ 50 χρονάκια ακόμη) να πιάνει τόπο. Αλήθεια, πότε πιάνει τόπο η προσπάθεια του δάσκαλου του προπονητή; πιάνει τόπο ο χρόνος μας και η προσπάθειά μας μόνο με το να βλέπουμε τους αθλητές μας να βελτιώνουν τις επιδόσεις τους; Μας συγκινεί και αυτό, αλλά έρχεται μακράν δεύτερο, στον τρόπο που αξιολογούμε εμείς το αποτέλεσμα. Εκείνο το οποίο μας κάνει να «πετάμε στα σύννεφα» είναι η συμπεριφορά και ο χαρακτήρας των αθλητών μας, που πέρασαν από τα γκρουπάκια των μικρών αθλητών ή και των μεγαλύτερων και παράλληλα τελείωσαν τις σπουδές τους ή βρήκαν το δρόμο τους στη ζωή και στην πρώτη γραμμή πλέον δημιουργούν. Είτε δημιουργούν τη δική τους οικογένεια, είτε ανοίγουν τα δικά τους φτερά και προσφέρουν με τη σειρά τους, είτε ακολουθούν το ρεύμα της ζωής που επέλεξαν· όποιο δρόμο και να πάρουν, ένα είναι το στοιχείο που μας κάνει να αρχίζουμε να πιστεύουμε ότι η προσπάθεια του προπονητή του δάσκαλου και καθηγητή δεν πάει χαμένη. Είναι ο τρόπος που βλέπει και αξιολογεί τα πράγματα, ο τρόπος που ενεργεί (στα πλαίσια των δυνατοτήτων του καθενός) ο τρόπος που αρπάζει τις ευκαιρίες και προασφέρει.\nΕίναι πολλά, πάρα πολλά τα παραδείγματα των αθλητών μας με τα οποία κατά καιρούς σας έχουμε βομβαρδίσει …. αλλά σήμερα έχουμε έναν καινούριο λόγο να νοιώθουμε «υπέροχα».\nΗ Κατερίνα Κόλλια πήρε τη σκυτάλη και οδηγεί την κούρσα του ΑΣ ΡΗΓΑΣ σε προσφορά, σε αξίες και σε … “παράδειγμα προς μίμηση”.\nΝα είσαι καλά Κατερίνα μας … και εμείς σε αγαπάμε.\nPrevious Previous post: ΑΜΑΡΥΛΛΙΣ ΤΟ ΟΝΟΜΑ ΤΗΣ ΚΟΡΗΣ ΤΟΥ ΓΙΩΡΓΟΥ ΓΕΩΡΓΙΤΣΕΛΗ\nNext Next post: ΠΕΜΠΤΗ 13.9.12 ΤΟ Δ.Σ. ΣΕΠΤΕΜΒΡΙΟΥ ΤΟΥ ΑΣ ΡΗΓΑΣ


Ολοκληρώθηκε στις 30 Ιανουαρίου 2017 η πρώτη φάση υποβολής επενδυτικών σχεδίων για τα καθεστώτα ενίσχυσης του Αναπτυξιακού Νόμου 4399/2016: Γενική Επιχειρηματικότητα και Νέες Ανεξάρτητες ΜΜΕ. Η οριστικοποίηση αυτών των υποβολών (ηλεκτρονικοί φάκελοι τεκμηρίωσης) θα πρέπει να πραγματοποιηθεί μέχρι τις 20 Φεβρουαρίου 2017.\nΒάσει των ανακοινώσεων του Υπουργείου Οικονομίας & Ανάπτυξης εξαιρετικά θετική ήταν η ανταπόκριση του κοινού στον νέο Αναπτυξιακό Νόμο, εφόσον σύμφωνα με τα στοιχεία που έχει στη διάθεσή της η Γενική Γραμματεία Ιδιωτικών και Στρατηγικών Επενδύσεων:\nΈχουν υποβληθεί 821 επενδυτικά σχέδια συνολικού ύψους 2,2 δις ευρώ.\nΤο μεγαλύτερο μέρος των επενδυτικών σχεδίων (41,3%) αιτούνται φορολογικής απαλλαγής, ενώ τα υπόλοιπα αιτούνται επιχορήγησης, leasing ή ενίσχυσης μισθολογικού κόστους.\nΤο 65% των επενδυτικών σχεδίων και το 51,3% του συνολικού ύψους των επενδύσεων αφορούν τη βιομηχανία (κυρίως τον κλάδο της αγροτοδιατροφής) και μικρός αριθμός επενδύσεων τα logistics.\nΤα επενδυτικά σχέδια στον τουρισμό αποτελούν το 35% των επενδυτικών σχεδίων και το 48,7% του συνολικού ύψους επενδύσεων.\nΣύμφωνα με τις ανακοινώσεις του Γραφείο Τύπου, μέχρι τα μέσα Μαρτίου αναμένεται να ανοίξουν άλλα 2 καθεστώτα του Αναπτυξιακού Νόμου (καινοτομίες και cluster) και άλλα 2 ακόμη μέχρι το τέλος Απριλίου (ολοκληρωμένα χωρικά κλαδικά και funds).\nΠατήστε εδώ για να κατεβάσετε το ενημερωτικό σημείωμα.


Η Samsung έφερε το «έξυπνο» ρολόι της | Βασίλης Σαμούρκας\nΗ Samsung έφερε το «έξυπνο» ρολόι της\nΣε μια σεμνή, πλην πανηγυρική, τελετή η Samsung παρουσίασε με καμάρι και υπερηφάνεια στον υπόλοιπο πλανήτη το καινούριο της smartwatch, το Galaxy Gear.\nΠρόκειται για ένα «έξυπνο κόσμημα», το πρώτο από τα πολλά που πρόκειται να ακολουθήσουν στο μέλλον. Και δεν είναι ένα απλό ρολόι.\nΔιαθέτει κάμερα 1.9 megapixel, δύο μικρόφωνα, ένα κρυφό ακουστικό και δυνατότητα λήψης φωτογραφιών και βίντεο 720p. Στο εσωτερικό του κρύβονται ο μονοπύρηνος Exynos 800MHz, 512MB RAM καθώς και 4GB αποθηκευτικός χώρος.\nΗ AMOLED οθόνη του έχει μέγεθος 1.63 ίντσες και ανάλυση 320×320 pixels ενώ το Galaxy Gear θα «τρέχει» με Android 4.3, το οποίο υποστηρίζει τη χαμηλή ενεργειακή κατανάλωση του Bluetooth 4.0 LE, κάτι που θα κάνει την επικοινωνία του με τον έξω κόσμο ακόμη πιο βατή.\nΜέσω Bluetooth το Galaxy Gear θα μπορεί να «συνεργάζεται» με τα επίσης φρέσκα Galaxy Note III και Galaxy Note 10.1 2014 edition, τα οποία θα δίνουν τη δυνατότητα στον κάτοχό του να πραγματοποιεί κλήσεις από το «έξυπνο» του ρολόι.\nΤον προσεχή Οκτώβριο η Samsung αναμένεται να κυκλοφορήσει το Galaxy Gear στις ΗΠΑ, με την σχετικά τσουχτερή τιμή των 299 δολαρίων. Παράλληλα, θα ανεβεί και η νέα αναβάθμιση των Galaxy S4, Galaxy S III και Galaxy Note II, ούτως ώστε να γίνει δυνατή η επικοινωνία τους με το νέο smartwatch. Αυτό σημαίνει ότι η σύνδεσή του θα περιορίζεται μόνο με μερικά από τα μοντέλα της Samsung, με ότι αυτό συνεπάγεται…\nΌπως είχε ήδη διαρρεύσει λίγες μέρες πριν την παρουσίασή του, το Galaxy Gear διαθέτει σταθερή, μεταλλική επιφάνεια που στηρίζει την οθόνη του κι έρχεται με έναν αριθμό διαθέσιμων εφαρμογών που ξεπερνά τις 70, οι οποίες μπορούν να προστεθούν μέσω του Galaxy Gear Manager app από τα Galaxy smartphones.\n(Ημ/νία δημοσίευσης: 5-9-2013)\nThis entry was posted on September 5, 2013 by billsamoy in FortuneGreece.com and tagged Τεχνολογία.


ΘΕΣΣΑΛΟΝIΚΗ: Ο ΠΑΤEΡΑΣ-ΑΡΝΗΤHΣ ΕΠEΔΩΣΕ… «ΠΡOΣΤΙΜΟ» 2,7 ΕΚΑΤ. ΕΥΡΩ ΣΤΗ ΔΙΕΥΘΥΝΤΡΙΑ ΤΟΥ ΣΧΟΛΕΙΟΥ - Active News\nYou are here: Home / ΚΟΙΝΩΝΙΑ / ΘΕΣΣΑΛΟΝIΚΗ: Ο ΠΑΤEΡΑΣ-ΑΡΝΗΤHΣ ΕΠEΔΩΣΕ… «ΠΡOΣΤΙΜΟ» 2,7 ΕΚΑΤ. ΕΥΡΩ ΣΤΗ ΔΙΕΥΘΥΝΤΡΙΑ ΤΟΥ ΣΧΟΛΕΙΟΥ\nΠρόσθεσε δε ότι εάν η διευθύντρια συνεχίσει την ίδια συμπεριφορά, θα δεχτεί και άλλα «πρόστιμα» τις επόμενες ημέρες.\nΑντίστοιχη τακτική, δηλαδή προειδοποίηση για επιβολή προστίμου, επισήμανε ότι χρησιμοποίησε και κατά τη χθεσινή του συνομιλία με τον εισαγγελέα στον οποίον οδηγήθηκε μετά τη δικογραφία που σχηματίστηκε σε βάρος του.\nTag ΘΕΣΣΑΛΟΝΙΚΗ ΚΟΡΟΝΟΙΟΣ. ΣΧΟΛΕΙΟ\nΣΕΙΣΜΟΣ 6 ΡΙΧΤΕΡ ΣΤΗΝ ΑΥΣΤΡΑΛΙΑ – ΖΗΜΙΕΣ ΣΤΗ ΜΕΛΒΟΥΡΝΗ\nΕΛΛΗΝΟΤΟΥΡΚΙΚΑ: ΕΠΙΣΤΡΟΦΗ ΣΤΗΝ «ΚΑΝΟΝΙΚΟΤΗΤΑ»


Παράθυρο για πρόωρες εθνικές εκλογές | Η ΚΑΘΗΜΕΡΙΝΗ\nΜέσα σε λίγες ώρες ο πρωθυπουργός άφησε δύο φορές ανοιχτό το ενδεχόμενο πολιτικών εξελίξεων στην περίπτωση που η κάλπη της Κυριακής δεν του δώσει «ψήφο εμπιστοσύνης», όπως έχει θέσει το διακύβευμα.\nΔίνοντας μάλιστα «σκληρά» χαρακτηριστικά στις ευρωεκλογές – το επιβεβαιώνουν οι δημοσκόποι που μιλούν για εκλογές που θυμίζουν εθνικές κάλπες και όχι ευρωεκλογές- είπε πως «την Κυριακή δεν ψηφίζουμε για κυβέρνηση, αλλά φανερό ότι δεν είναι μια χαλαρή ψήφος. Ο λαός ψηφίζει για το πολιτικό σχέδιο που θα ακολουθήσει η Ελλάδα τα επόμενα χρόνια».\nΕίχε προηγηθεί η συνέντευξή του στο Star όπου είχε μιλήσει για συσχετισμούς δυνάμεων που δεν θα επιβραβεύουν το σχέδιο της ΝΔ. Αρνήθηκε πάντως πως οι συνθήκες είναι ίδιες με το 2014 όταν ο ίδιος ζήτησε εθνικές κάλπες μετά την νίκη του στην ευρωεκλογές, καθώς, όπως είπε, είμαστε ούτως ή άλλως πολύ κοντά στις εθνικές εκλογές, σε αντίθεση με εκείνη την περίοδο.\n«Την Κυριακή ψηφίζουμε γι’ αυτά που μας ενώνουν» – Το σποτ του Κώστα Μπακογιάννη για τη συμμετοχή στις εκλογές


Ποιός Είναι Ο Αληθινός Δολοφόνος Της Ερωτικής Διάθεσης: Συλλέξαμε την καλύτερη πηγή για αυτό το θέμα και σας την παραθέτουμε μαζί με άλλες πληροφορίες.\nΤι Είναι Το Room 7\nΤο room 7 είναι ένα καθαρά ερωτικό τραγούδι , το οποίο συμπεριλαμβάνεται στον δίσκο που ετοιμάζω με γενικό τίτλο “Finchley road ” Το Finchley Road αποτελεί για μένα ένα δίσκο που εκθέτει άμεσα εμπειρίες Κ συναισθήματα . Μέσα από αυτή την δουλειά προσπαθώ να έρθω και εγώ κοντά στον εαυτό μου. Αγγίζω νομίζω αρκετά άμεσα όλα τα θέματα που με απασχολούν σοβαρά . Προσπαθώ να πάρω μια σαφή θέση για τα πράγματα χωρίς να τα ωραιοποιώ. Η θεματολογία του δίσκου αγγίζει τον έρωτα και την πηγή έμπνευσης που ο τελευταίος αποτελεί όπως στο room 7 που είναι όντως ένα ερωτικό τραγούδι , αλλά ίσως είναι και το μόνο καθαρά ερωτικό τραγούδι του δίσκου . Νομίζω πως κατά κύριο λόγο ο δίσκος γυρίζει γύρω από την έννοια του σπιτιού μέσα σε πολλά εισαγωγικά . Έχει ιστορίες για ανθρώπους που αναγκάστηκαν να είναι μακριά από το σπίτι , για ανθρώπους που γυρίζουν σπίτι , για ανθρώπους χωρίς σπίτι. Αυτό νομίζω είναι ότι περισσότερο έχω να πω για τον δίσκο . Ν.Η: Η μουσική σκηνή την οποία υπηρετείς θεωρείς πως απευθύνεται στο ευρύ κοινό, με την έννοια πως τα τραγούδια σου δεν είναι αυτό που ονομάζουμε ”εύκολο κι εύπεπτο”; Π.Μ: Δεν ξέρω αν είναι εύπεπτα ή δύσπεπτα τα τραγούδια μου και σίγουρα σκοπός μου δεν είναι να κάνω κάτι δύσκολο ή δύσπεπτο για τον κόσμο . Σίγουρα θα ήθελα κάποια στιγμή να είναι περισσότεροι αυτοί που με ακούν αλλά δεν κάνω μουσική για αυτό. Αν αυτό ποτέ προέκυπτε θα χαιρόμουν τα τραγούδια μου να εξέφραζαν περισσότερο κόσμο , θα ήταν σαν να είμαι μέρος μιας μεγάλης συντροφιάς Ν.Η: Αν είχες πρόταση για διεθνή καριέρα θα εγκατέλειπες την Ελλάδα με ευκολία; Π.Μ: Πολλές φορές όταν είμαι εδώ σκέπτομαι το έξω και όταν βρίσκομαι έξω σκέπτομαι το εδώ . Γενικά το κάθε μέρος έχει τις δυσκολίες του και γη της επαγγελίας δεν υπάρχει. Αυτό που μου αρέσει με την μουσική είναι πως δεν έχει σύνορα . Ίσως η σκέψη αυτή να είναι και μέχρι τώρα η δικαιολογία για να είναι η βάση μου ακόμα εδώ . Δεν αποκλείω τίποτα πάντως. Ν.Η: Πώς προέκυψε η συνεργασία σου με τους Dustbowl? Π.Μ: Γνώριζα και εκτιμούσα την δουλειά των Dustbowl και πριν την συνεργασία μας. Πάντα μου άρεσαν πολύ όλες οι δουλειές τους. Βρεθήκαμε σε ένα live όπου έπαιζα και αμέσως μετά τα παιδιά μου πρότειναν να συναντηθούμε για να μιλήσουμε για την νέα δουλειά που ετοίμαζαν εκείνη την περίοδο . Όταν λοιπόν βρεθήκαμε και βάλαμε κάτω το υλικό που υπήρχε κατάλαβα πως έπρεπε να είμαι εκεί. Ηχογράφησα μαζί τους λοιπόν το “The Great Fandango” όπου είχα την τιμή να τραγουδήσω σε όλα τα τραγούδια. Θεωρώ πως ...\nΠηγή nostimonimar.gr >>>\nΤι Είναι Οι Μεγαλύτεροι Πίθηκοι\nΟι μεγαλύτεροι πίθηκοι εξακολουθούν να είναι εναρμονισμένοι με ό,τι συμβαίνει γύρω τους, αλλά δεν θέλουν να συμμετέχουν», δήλωσε η Γιούλια Φίσερ, μία από τους ερευνητές της μελέτης. Η κυρίαρχη ψυχολογική θεωρία που θα μπορούσε να εξηγήσει αυτή τη συμπεριφορά είναι ότι οι πίθηκοι επιθυμούν να μεγιστοποιήσουν το χρόνο που τους απομένει. Σύμφωνα με τη Φίσερ, αν και οι πίθηκοι έχουν εξαιρετική μνήμη, δεν υπάρχουν αποδείξεις ότι είναι έχουν επίγνωση σχετικά με τον επικείμενο θάνατό τους. Συνεπώς, αν τόσο οι πίθηκοι όσο και οι άνθρωποι ενεργούν με αυτόν τον τρόπο καθώς γερνούν, τότε ίσως πρόκειται για μια φυσική συμπεριφορά με βαθιές βιολογικές και εξελικτικές ρίζες. (πηγή: naftemporiki.gr)...\nΠοιό Είναι Το Επίσημο Νόμισμα Της Ρουμανίας\nΤο επίσημο νόμισμα της Ρουμανίας είναι το Lei (1 Leu είναι περίπου ίσο με 0,25 ευρω!). Γραφεία συναλλάγματος υπάρχουν σε όλους τους δρόμους του Βουκουρεστίου με πολύ καλύτερους όρους από τα ελληνικά ανταλλακτήρια! Μην αλλάξετε νομίσματα στο αεροδρόμιο γιατί οι τιμές δεν είναι καθόλου ευνοϊκές! Η ζωή στο Βουκουρέστι είναι αρκετά φθηνή. Ώρα: Η Ρουμανία βρίσκεται στην ίδια χρονική ζώνη και δεν υπάρχει διαφορά ώρας με την Ελλάδα....\nΠηγή 18-24.gr >>>


Σχεδόν 2 εκ.ευρώ τα πρόστιμα από τους ελέγχους του τελευταίου τριημέρου - News Lobby GR\nΑρχική EΠΙΚΑΙΡΟΤΗΤΑ Σχεδόν 2 εκ.ευρώ τα πρόστιμα από τους ελέγχους του τελευταίου τριημέρου\nΤο ιλιγγιώδες ποσό των 2.000.000 ευρώ αγγίζουν τα πρόστιμα που επιβλήθηκαν το τελευταίο τριήμερο από τις αρμόδιες υπηρεσίες, για τη μη τήρηση των μέτρων κατά του κορωνοϊού.\nΠιο συγκεκριμένα οι αρμόδιες ελεγκτικές υπηρεσίες (ΕΛ.ΑΣ., Λιμενικό Σώμα, ΕΑΔ, ΔΙ.Μ.Ε.Α.,Σ.ΕΠ.Ε., Περιφέρειες και Δημοτική Αστυνομία) διενήργησαν από 05-07.03.2021 συνολικά 248.683 ελέγχους και κατέγραψαν 5.871 περιπτώσεις παραβίασης των μέτρων επιδημιολογικού συναγερμού.\nΣυνολικά επιβλήθηκαν πρόστιμα ύψους 1.855.800€, κύρωση αναστολής λειτουργίας δεκαπέντε (15) ημερών σε έξι (6) επιχειρήσεις.\nΗ Ελληνική Αστυνομία επιφορτίστηκε με τον κύριο όγκο των ελέγχων (214.449).\nΗ ΕΛ.ΑΣ προχώρησε σε τριάντα δύο (32) συλλήψεις για παραβιάσεις σχετικά με τους ειδικούς όρους λειτουργίας των επιχειρήσεων και τη διοργάνωση ιδιωτικών συναθροίσεων σε οικίες.\nΒεβαιώθηκαν από την ΕΛ.ΑΣ δώδεκα (12) παραβιάσεις για μη συμπλήρωση της ηλεκτρονικής φόρμας PLF (Passenger Locator Form) από ταξιδιώτη.\nΗ ΕΛ.ΑΣ επέβαλε πρόστιμο 3.000€ στον προσωρινά υπεύθυνο και 5.000€ πρόστιμο στον ιδιοκτήτη παντοπωλείου, για παραβίαση ωραρίου λειτουργίας, καθώς και 300€ πρόστιμο σε πελάτη για παραβίαση περιορισμού κίνησης, στην Περιφέρεια Αττικής.\nΗ ΕΛ.ΑΣ επέβαλε πρόστιμο 3.000€ στην προσωρινά υπεύθυνη καφέ-μπαρ και 15 ημέρες αναστολή λειτουργίας στην επιχείρησης, καθώς είχε θέσει προς πώληση τσάντες, πορτοφόλια και μάσκες, κατά παράβαση των προβλεπόμενων διατάξεων, στην Περιφέρεια Αττικής.\nΗ ΕΛ.ΑΣ επέβαλε δύο (2) πρόστιμα των 3.000€ σε καφέ-μπαρ και εστιατόριο αντίστοιχα, στην Περιφέρεια Κρήτης.\nΗ ΕΛ.ΑΣ επέβαλε από 300€ πρόστιμο σε έντεκα (11) άτομα, που τοποθετούσαν φυλλάδια σε σταθμευμένα αυτοκίνητα, στην Περιφέρεια Βορείου Αιγαίου.\nΗ ΕΛ.ΑΣ επέβαλε πρόστιμο 5.000€ για άσκηση υπαίθριου πλανόδιου εμπορίου, στην Περιφέρεια Ηπείρου.\nΗ ΕΛ.ΑΣ επέβαλε πρόστιμο 3.000€ σε ιδιοκτήτη οικίας για διοργάνωση ιδιωτικής συνάθροισης, στην Περιφέρεια Αττικής.\nΗ ΕΛ.ΑΣ προχώρησε σε σύλληψη οκτώ (8) ατόμων για παραβίαση των μέτρων για την πρόληψη ασθενειών (κορωνοϊού), καθώς συμμετείχαν σε τυχερά παίγνια εντός καταστήματος και από 300€ πρόστιμο για παραβίαση περιορισμού κίνησης, στην Περιφέρεια Αττικής.\nΗ ΕΛ.ΑΣ προχώρησε σε σύλληψη, 5.000€ πρόστιμο και 15νθήμερη αναστολή λειτουργίας σε καφέ – μπαρ και από 600€ πρόστιμο σε πέντε (5) πελάτες για παραβίαση περιορισμού κίνησης και μη χρήση μάσκας, στην Περιφέρεια Αττικής.\nΗ ΕΛ.ΑΣ προχώρησε σε σύλληψη τριών (3) ατόμων για παραβίαση των μέτρων για την πρόληψη ασθενειών (κορωνοϊού) και από 300€ πρόστιμο για παραβίαση περιορισμού κίνησης, στην Περιφέρεια Κεντρικής Μακεδονίας.\nΗ ΕΛ.ΑΣ προχώρησε σε σύλληψη και 5.000€ πρόστιμο σε ιδιοκτήτη ταβέρνας για εξυπηρέτηση καθήμενων πελατών, καθώς και από 300€ πρόστιμο σε δεκαεννέα (19) πελάτες για παραβίαση περιορισμού κίνησης, στην Περιφέρεια Κεντρικής Μακεδονίας.\nΗ ΕΛ.ΑΣ προχώρησε σε σύλληψη, 16.000€ πρόστιμο και 15νθήμερη αναστολή λειτουργίας σε ιδιοκτήτη καταστήματος λιανικής πώλησης για παραμονή υπεράριθμων πελατών εντός του καταστήματος και μη τήρηση της διαδικασίας click inside, καθώς και από 300€ πρόστιμο σε πέντε (5) πελάτες για παραβίαση περιορισμού κίνησης, στην Περιφέρεια Κεντρικής Μακεδονίας.\nΗ ΕΛ.ΑΣ επέβαλε πρόστιμο 5.000€ σε φυσικό πρόσωπο για παραβίαση του μέτρου του κατ’ οίκον περιορισμού, στην Περιφέρεια Κεντρικής Μακεδονίας.\nΗ ΕΛ.ΑΣ επέβαλε πρόστιμο 1.000€ σε ιδιοκτήτη καταστήματος λιανικού εμπορίου για μη τήρηση της διαδικασίας click away, στην Περιφέρεια Κεντρικής Μακεδονίας.\nΗ ΕΛ.ΑΣ προχώρησε σε σύλληψη, 2.000€ πρόστιμο και 15νθήμερη αναστολή λειτουργίας σε κυλικείο για εξυπηρέτηση καθήμενων πελατών, καθώς και από 300€ πρόστιμο σε δύο (2) πελάτες για παραβίαση περιορισμού κίνησης, στη Θεσσαλονίκη.\nΗ ΕΛ.ΑΣ προχώρησε σε σύλληψη, 3.000€ πρόστιμο και 15νθήμερη αναστολή λειτουργίας σε καφέ – μπαρ, καθώς και από 300€ πρόστιμο σε δύο (2) πελάτες για παραβίαση περιορισμού κίνησης, στην Περιφέρεια Βορείου Αιγαίου.\nΗ ΕΛ.ΑΣ επέβαλε πρόστιμο 3.000€ σε καφενείο για παραμονή πελατών εντός του καταστήματος και από 300€ πρόστιμο σε οκτώ (8) πελάτες για παραβίαση περιορισμού κίνησης, στην Περιφέρεια Ηπείρου.\nΗ ΕΛ.ΑΣ επέβαλε πρόστιμο 3.000€ σε καφέ – παντοπωλείο για εξυπηρέτηση όρθιων πελατών έξωθεν του καταστήματος και από 300€ πρόστιμο σε δύο (2) πελάτες για παραβίαση περιορισμού κίνησης, στην Περιφέρεια Πελοποννήσου.\nΗ ΕΛ.ΑΣ επέβαλε πρόστιμο 3.000€ σε καφέ – μπαρ και από 300€ πρόστιμο σε τρεις (3) πελάτες για παραβίαση περιορισμού κίνησης, στην Περιφέρεια Κρήτης.\nΗ ΕΛ.ΑΣ επέβαλε πρόστιμο 1.000€ στον υπεύθυνο δημοτικού αθλητικού χώρου και από 150€ πρόστιμο σε δύο (2) άτομα για άθληση χωρίς την παρουσία προπονητή, στην Περιφέρεια Νοτίου Αιγαίου.\nΗ ΕΛ.ΑΣ επέβαλε πρόστιμο 300€ σε έμπορο για παραβίαση του ποσοστού επιτρεπόμενου αριθμού εμπόρων και παραγωγών στη λαϊκή αγορά, στην Περιφέρεια Ανατολικής Μακεδονίας και Θράκης.\nΗ ΕΛ.ΑΣ προχώρησε σε σύλληψη και 3.000€ πρόστιμο σε ιδιοκτήτη οικίας για διοργάνωση ιδιωτικής συνάθροισης και από 300€ πρόστιμο σε δύο (2) συμμετέχοντες για παραβίαση περιορισμού κίνησης, στην Περιφέρεια Αττικής.\nΗ ΕΛ.ΑΣ προχώρησε σε σύλληψη και 3.000€ πρόστιμο σε ιδιοκτήτη οικίας για διοργάνωση ιδιωτικής συνάθροισης και από 300€ πρόστιμο σε ένα (1) συμμετέχοντα για παραβίαση περιορισμού κίνησης, στην Περιφέρεια Αττικής.\nΗ ΕΛ.ΑΣ προχώρησε σε σύλληψη και 3.000€ πρόστιμο σε ιδιοκτήτη οικίας για διοργάνωση ιδιωτικής συνάθροισης και από 300€ πρόστιμο σε τέσσερις (4) συμμετέχοντες για παραβίαση περιορισμού κίνησης, στην Περιφέρεια Βορείου Αιγαίου.\nΗ ΕΛ.ΑΣ προχώρησε σε σύλληψη και 3.000€ πρόστιμο σε ιδιοκτήτη οικίας για διοργάνωση ιδιωτικής συνάθροισης και από 300€ πρόστιμο σε τέσσερις (4) συμμετέχοντες για παραβίαση περιορισμού κίνησης, στην Περιφέρεια Στερεάς Ελλάδας.\nΗ ΕΛ.ΑΣ επέβαλε πρόστιμο 5.000€ σε ιδιοκτήτη οικίας για διοργάνωση ιδιωτικής συνάθροισης και από 300€ πρόστιμο σε πέντε (5) συμμετέχοντες για παραβίαση περιορισμού κίνησης, στην Περιφέρεια Ανατολικής Μακεδονίας και Θράκης.\nΗ ΕΛ.ΑΣ προχώρησε σε σύλληψη ιδιοκτήτη καφετέριας και επιβολή προστίμου 3.000€, στην Περιφέρεια Αττικής.\nΗ ΕΛ.ΑΣ προχώρησε σε σύλληψη προσωρινά υπεύθυνου καφετέριας και επιβολή προστίμου 3.000€. Επιπρόσθετα, επιβλήθηκε πρόστιμο 5.000€ στον ιδιοκτήτη, στην Περιφέρεια Αττικής.\nΗ ΕΛ.ΑΣ επέβαλε 300€ πρόστιμο σε τρία (3) παντοπωλεία για μη ανάρτηση εγγράφου μέγιστου αριθμού καταναλωτών εντός του καταστήματος, στην Περιφέρεια Αττικής.\nΗ ΕΛ.ΑΣ επέβαλε πρόστιμο 5.000€ σε παντοπωλείο για παραβίαση ωραρίου λειτουργίας, στην Περιφέρεια Αττικής.\nΗ ΕΛ.ΑΣ προχώρησε σε σύλληψη ιδιοκτήτη επιχείρησης αναψυχής, επιβολή προστίμου 5.000€ στον ιδιοκτήτη και από 600€ σε (9) πελάτες, για παραβίαση περιορισμού κίνησης και μη τήρηση απόστασης, στην Περιφέρεια Ανατολικής Μακεδονίας και Θράκης.\nΗ ΕΛ.ΑΣ επέβαλε πρόστιμο 300€ σε πιτσαρία για μη ανάρτηση εγγράφου μέγιστου αριθμού καταναλωτών εντός του καταστήματος, στην Περιφέρεια Ανατολικής Μακεδονίας και Θράκης.\nΗ ΕΛ.ΑΣ επέβαλε πρόστιμο από 150€ σε (10) άτομα για μη χρήση μάσκας σε αθλητικές εγκαταστάσεις, στην Περιφέρεια Ιονίων Νήσων.\nΗ ΕΛ.ΑΣ προχώρησε σε σύλληψη και 3.000€ για διοργάνωση ιδιωτικής συνάθροισης σε οικία και από 300€ σε (14) παρευρισκόμενους, στην Περιφέρεια Ιονίων Νήσων.\nΗ ΕΛ.ΑΣ επέβαλε πρόστιμο 3.000€ και 15ημερη αναστολή λειτουργίας σε καφενείο για εξυπηρέτηση πελατών εκτός του καταστήματος και από 300 ευρώ σε πέντε (5) πελάτες για μη τήρηση υγειονομικών μέτρων, στην Περιφέρεια Ηπείρου.\nΗ ΕΛ.ΑΣ προχώρησε σε σύλληψη ιδιοκτήτη σνακ μπαρ, επιβολή προστίμου 3.000€ και 15ημερης αναστολής λειτουργίας, για εξυπηρέτηση καθήμενων πελατών. Επιπρόσθετα, επιβλήθηκε από 300€ πρόστιμο σε (2) πελάτες, στο Δήμο Θεσσαλονίκης.\nΗ ΕΛ.ΑΣ επέβαλε πρόστιμο 3.000€ σε διοργανωτή ιδιωτικής συνάθροισης σε οικία και από 300€ σε (3) συμμετέχοντες, στον Δήμο Θεσσαλονίκης.\nΗ ΕΛ.ΑΣ επέβαλε πρόστιμο 3.000€ στον ιδιοκτήτη οικίας για διοργάνωση κοινωνικής εκδήλωσης και από 300 ευρώ σε (4) συμμετέχοντες για παραβίαση περιορισμού κίνησης, στην Περιφέρεια Κρήτης.\nΗ ΕΛ.ΑΣ προχώρησε σε σύλληψη και 3.000€ σε ιδιοκτήτη ξενοδοχείου για διοργάνωση κοινωνικής εκδήλωσης. Επιπρόσθετα, επιβλήθηκαν από 300€ πρόστιμο σε έξι (6) περιπτώσεις για παραβίαση περιορισμού κίνησης και τρεις (3) περιπτώσεις για μη χρήση μάσκας, στην Περιφέρεια Πελοποννήσου.\nΤο Λιμενικό επέβαλε πρόστιμα συνολικού ύψους 37.900€ σε φυσικά πρόσωπα για μη χρήση μάσκας και μη νόμιμη μετακίνηση, σε ολόκληρη την Επικράτεια.\nΗ Δημοτική Αστυνομία Αθηνών επέβαλε πρόστιμα συνολικού ύψους 14.100€ σε φυσικά πρόσωπα για μη χρήση μάσκας και μη νόμιμη μετακίνηση.\nΗ ΕΑΔ επέβαλε ένα (1) πρόστιμο 300€ σε υπεύθυνο καταστήματος υγειονομικού ενδιαφέροντος για μη χρήση μάσκας, στον Δήμο Περιστερίου.\nΗ ΕΑΔ επέβαλε δύο (2) πρόστιμα συνολικής αξίας 600€ (2x300€) για μη χρήση μάσκας από φυσικά πρόσωπα, στον Δήμο Κηφισιάς.\nΤο 1520 δέχτηκε συνολικά εννιά χιλιάδες τριακόσες τριάντα πέντε (9.335) κλήσεις, που αφορούσαν α) σε ερωτήματα σχετικά με τα μέτρα και β) καταγγελίες για μη τήρηση των μέτρων, οι οποίες διαβιβάστηκαν στις αρμόδιες ελεγκτικές υπηρεσίες.\nΠροηγούμενο άρθροΕπανέρχεται στην ενεργό δράση ελικόπτερο του Λιμενικού Σώματος-Κατατέθηκε στην ΕΕ εξοπλιστικό πρόγραμμα ύψους 85 εκ. Ευρώ\nΕπόμενο άρθροΔήλωση Δημάρχου Περάματος Γ. Λαγουδάκη για την Παγκόσμια Ημέρα της Γυναίκας


Άρθρο του Μαθηματικού Μάρτη Μαρτάκη – Μαθηματικός Περιηγητής\nΆρθρο του Μαθηματικού Μάρτη Μαρτάκη\n18 Νοεμβρίου 2011 18 Νοεμβρίου 2011 - από ΙΩΑΝΝΗΣ ΚΑΡΑΓΙΑΝΝΗΣ - 4 σχόλια.\nΔείτε το άρθρο του Μαθηματικού του 1ου Λυκείου Ρόδου (Βενετόκλειο) Μάρτη Μαρτάκη σχετικά με τη «Διδακαλία των μαθηματικών, προβληματισμοί και ερωτήματα που αφορούν την καθημερινή διδακτική πράξη»\nΠροηγούμενο άρθρο Άρθρο του Μαθηματικού Σταύρου Κοκκαλίδη\nΕπόμενο άρθρο Με επιτυχία οι Μαθηματικοί Διαγωνισμοί «Θαλής» & «Εύδημος»\n4 σχόλια σχετικά με το “Άρθρο του Μαθηματικού Μάρτη Μαρτάκη”\n29 Νοεμβρίου 2011 στις 21:18\nΣυμφωνώ .Είναι ένα άρθρο με ψυχή δασκάλου όρεξη και φιλοσοφία.\n29 Νοεμβρίου 2011 στις 14:32\nΠολύ καλή η άποψη του συνάδελφου και καλό που το μοιράζεται μαζί μας…\nΟ/Η ΜΑΡΤΗΣ λέει:\n19 Νοεμβρίου 2011 στις 16:20\nΚαταρχη όταν εξετάζουμε ένα μαθητή δεν τον αφίνουμε να πει το ποίημά του και όλα εντάξει.\nΘα τον ρωτήσουμε να μας δικαιολογήσει για ό’τι κάνει, αν θα μπορούσε να κάνει κάτι άλλο και αν έχει κατά νου άλλη απόδειξη, παράλληλα ενεργοποιούμε και την τάξη σε ρόλο εξεταστή και συγχρόνως τους ρωτάμε αν κάποιος έχει λύσει την άσκηση με άλλο τρόπο.\nΘέλω να πω λοιπόν ότι και στην εξέταση και στην παράδοση μπορούμε να ακολουθούμε τον ίδιο τρόπο διδασκαλίας.Ετσι δεν χάνουμε καθόλου χρόνο.\n19 Νοεμβρίου 2011 στις 00:42\nΣυνάδελφε , συγχαρητήρια καταρχή για τις εύστοχες παρατηρήσεις σου πάνω στη διδασκαλία των Μαθηματικών.\nΕίμαι νέα συνάδελφος και χαίρομαι που εσείς οι παλιοί με την πείρα σας μπορείτε να μας βοηθήσετε στον τρόπο που θα διδάξουμε καλύτερα τα Μαθηματικά.\nΘέλω να σε ρωτήσω όμως πως είναι δυνατόν να εφαρμοστούν αυτές οι απόψεις μέσα στην τάξη σε τόσους πολλούς μαθητές και σε τόση λίγη ώρα; Εννοώ εσένα σου βγάινει η ώρα να εξετάσεις και να διδάξεις με αυτόν τον τρόπο;\n5 Απριλίου 2021 - από ΙΩΑΝΝΗΣ ΚΑΡΑΓΙΑΝΝΗΣ - Αφήστε ένα σχόλιο


Βρίσκεστε εδώ:Αρχική»Blog View»Free…gossip!»Μελίνα Ασλανίδου: Τι θα ζητήσει από τον Άγιο Βασίλη;\nBy freegossip στο άρθρο\t 25 Νοεμβρίου 2017 : 11:05 πμ Free…gossip!\nΤο απόγευμα της Παρασκευής, φωτίστηκε το Χριστουγεννιάτικο Δέντρο του Golden Hall, σε μια μαγική βραδιά η οποία ήταν αφιερωμένη στο Ίδρυμα «Καρδιές για Όλους».\nΟικοδεσπότης της βραδιάς ήταν ο Γιώργος Θεοφάνους, ενώ στην σκηνή εμφανίστηκαν πολλοί καλλιτέχνες. Ανάμεσα σε αυτούς ήταν και η Μελίνα Ασλανίδου, η οποία ερμήνευσε τις επιτυχίες της, λίγο πριν φωτιστεί το δέντρο και ο ουρανός από πυροτεχνήματα!\n«Η τραγουδίστρια μιλώντας στις κάμερες είπε: Πάει και αυτός ο χρόνος παιδιά. Είμαστε όλοι εδώ για έναν πολύ ιερό σκοπό, για αυτές τις δύο καρδούλες που θα δοθούν σε δύο παιδάκια και πραγματικά προσκαλώ όλο τον κόσμο σε αυτές τις γιορτινές μέρες να δώσουν ένα ευρώ… μόνο ένα ευρώ ο καθένας. Είναι το λιγότερο που μπορούμε να κάνουμε και όχι μόνο… γενικότερα είναι ωραίο να προσφέρεις».\n«Το 2017 ήταν μια χρονιά πολύ όμορφη γεμάτη με αγάπη… ήταν πολύ όμορφη πραγματικά” δήλωσε με μεγάλη συγκίνηση η αγαπημένη ερμηνεύτρια, ενώ σε ερώτηση τι θα ζητήσει από τον Άγιο Βασίλη φέτος η Μελίνα απάντησε: “Θα ζητήσω την υγεία μου, την δική μου και των δικών μου ανθρώπων και να είναι όλοι γεροί και δυνατοί»\nΠροηγούμενο ΆρθροΣάκης Τανιμανίδης – Χριστίνα Μπόμπα – Μαρίνα Βερνίκου: Το ταξίδι στην Σλοβενία!\nΕπόμενο Άρθρο Δέσποινα Βανδή: «Με τον Ντέμη ποτέ δεν σταματήσαμε να φλερτάρουμε»


Λήψη οδηγιών στους Χάρτες στο Mac - Apple υποστήριξη\nΛήψη οδηγιών στους Χάρτες στο Mac\nΜπορείτε να λάβετε οδηγίες για οδήγηση, βάδισμα, ΜΜΜ ή ποδηλασία. Μπορείτε επίσης να στείλετε τις οδηγίες στο iPhone, iPad ή Apple Watch για γρήγορη πρόσβαση καθ’ οδόν.\nΣτην εφαρμογή «Χάρτες» στο Mac, κάντε κλικ στον προορισμό σας, όπως για παράδειγμα σε ένα αξιοθέατο στον χάρτη.\nΑν εμφανίζεται η τρέχουσα τοποθεσία σας, οι Χάρτες τη χρησιμοποιούν ως την τοποθεσία έναρξης, αλλά μπορείτε να εισαγάγετε μια διαφορετική τοποθεσία. Μπορείτε επίσης να κάνετε κλικ στο κουμπί «Εναλλαγή οδηγιών» για εναλλαγή των τοποθεσιών έναρξης και προορισμού.\nΚάντε κλικ στις «Οδηγίες».\nΚάντε κλικ το κουμπί «Οδήγηση», «Βάδισμα», «ΜΜΜ» ή «Ποδήλατο».\nΑν οδηγείτε, οι οδηγίες μπορεί να περιλαμβάνουν:\nΔιαδρομή ηλεκτρικού οχήματος: Δείτε σταθμούς φόρτισης κατά μήκος της διαδρομής σας και παρακολουθήστε το τρέχον επίπεδο φόρτισης.\nΖώνες συμφόρησης: Για μεγάλεις πόλεις, όπως το Λονδίνο, το Παρίσι και η Σιγκαπούρη, οι ζώνες συμφόρησης βοηθούν στη μείωση της κίνησης σε πολυσύχναστες περιοχές. Μπορείτε να λάβετε μια διαδρομή παρακάμπτωντας αυτές τις ζώνες κατά τη διάρκεια της συμφόρησης.\nΠεριορισμοί πινακίδων κυκλοφορίας: Για κινεζικές πόλεις που περιορίζουν την πρόσβαση σε πολυσύχναστες περιοχές, μπορείτε να λάβετε μια διαδρομή μέσω ή γύρω από την περιορισμένη περιοχή ανάλογα με την επιλεξιμότητά σας.\nΑν χρησιμοποιείτε ποδήλατο, οι οδηγίες προσφέρονται σε συγκεκριμένες πόλεις.\nΠροβολή οδηγιών για εναλλακτική διαδρομή: Κάντε κλικ στο κουμπί Εμφάνισης βέλους για τη διαδρομή που θέλετε. Όλες οι διαθέσιμες διαδρομές εμφανίζονται με μπλε χρώμα και η προτεινόμενη διαδρομή είναι επισημασμένη.\nΖουμ σε ένα βήμα: Κάντε κλικ στο βήμα στη λίστα οδηγιών.\nΕπιλογή ώρας αναχώρησης ή άφιξης: Για μέσα μαζικής μεταφοράς, κάντε κλικ στο «Πρόγραμμα» για να επιλέξετε πότε σκοπεύετε να αναχωρήσετε για να λάβετε ακριβή προγράμματα ΜΜΜ. Μπορείτε επίσης να επιλέξετε πότε θέλετε να φτάσετε.\nΜπορείτε να λάβετε οδηγίες από ή προς μια τοποθεσία με πινέζα. Κάντε κλικ στην πινέζα και μετά κάντε κλικ στις «Οδηγίες» στην κάρτα πληροφοριών.\nΑποστολή οδηγιών στο iPhone, iPad ή Apple Watch σας\nΜπορείτε να στείλετε οδηγίες κατεύθυνσης ή μια τοποθεσία στις άλλες συσκευές σας. (Πρέπει να έχετε συνδεθεί χρησιμοποιώντας το ίδιο Apple ID τόσο στη συσκευή όσο και στο Mac σας.)\nΣτην εφαρμογή «Χάρτες» στο Mac, κάντε ένα από τα εξής:\nΕύρεση τοποθεσίας: Κάντε κλικ μέσα στο πεδίο αναζήτησης και μετά εισαγάγετε μια διεύθυνση ή άλλες πληροφορίες, όπως π.χ. διασταύρωση, σημείο ενδιαφέροντος ή επιχείρηση.\nΛήψη οδηγιών: Κάντε κλικ στην τοποθεσία στον χάρτη, και μετά κάντε κλικ στις «Οδηγίες».\nΚάντε κλικ στο κουμπί Κοινής χρήσης στη γραμμή εργαλείων και μετά αγγίξτε τη συσκευή στην οποία θέλετε να σταλούν οδηγίες.\nΘα λάβετε μια γνωστοποίηση στη συσκευή σας. Αγγίξτε τη για να ανοίξετε τις οδηγίες στους Χάρτες στη συσκευή.\nΓια να αλλάξετε αν οι Χάρτες θα δείχνουν τις αποστάσεις σε μίλια ή χιλιόμετρα, επιλέξτε «Χάρτες» > «Προτιμήσεις», και μετά επιλέξτε «Μονάδες απόστασης».\nΔείτε επίσηςΕύρεση τοποθεσίας στους Χάρτες στο MacΕμφάνιση κυκλοφοριακών συνθηκών στους Χάρτες στο MacΑποθήκευση τοποθεσίας στους Χάρτες στο MacΣήμανση τοποθεσίας με πινέζα στους Χάρτες στο Mac


nektaria's Content - Κοινότητα Λογιστών Βήμα συζητήσεων\nEverything posted by nektaria\nΣΥΜΒΑΣΗ ΟΡΙΣΜΕΝΟΥ ΧΡΟΝΟΥ ΚΑΙ ΕΓΚΥΟΣ ΤΙ ΓΙΝΕΤΑΙ ΜΕ ΤΗΝ ΣΥΜΒΑΣΗ;\nnektaria replied to nektaria's question in Προσλήψεις - Συμβάσεις εργασίας\nΕΥΧΑΡΙΣΤΩ ΠΟΛΥ ΚΙ ΕΓΩ ΑΥΤΟ ΗΞΕΡΑ ΑΛΛΑ ΕΛΕΓΑ ΜΗΠΩΣ ΚΑΤΙ ΜΟΥ ΞΕΦΕΥΓΕΙ\nnektaria posted a question in Προσλήψεις - Συμβάσεις εργασίας\nΚαλημέρα, θα μπορούσε κάποιος να με ενημερώσει σχετικά με το εξής; Υπάλληλος με σύμβαση ορισμένου χρόνου 3μηνη η οποία έχει ανανεωθεί 3 φορές ανακοίνωσε εγγράφως στον εργοδότη ότι είναι έγκυος. Τι γίνεται στην περίπτωση αυτή με την σύμβαση;; Ο εργοδότης δήλωσε ότι με την λήξη της σύμβασης δεν θα της ξανακάνει ανανέωση. Ευχαριστώ πολύ\nποιος τελικα αποφασιζει? το ΥπΟικ ? ή οι τραπεζες?\nnektaria replied to ΓΙΩΤΗΣ's question in Κατηγορία Λοιπών θεμάτων\nΜέχρι τώρα δεν είχα κάποιο τέτοιο πρόβλημα αλλά΄αν ο φορολογούμενος προσκόμιζε στην τράπεζα την κατατεθημένη δήλωση από το ίντερνετ δεν θα την δεχοταν? απλή απορία ....\nnektaria replied to a question in Κατηγορία Λοιπών θεμάτων\nΊσως να μην έχεις και άδικο και να μην αντέξουμε για πολύ ακόμα.... Ο χρόνος θα δείξει απλά με ΄πιάνει ο εγωισμός μου χτυπάω το χέρι στο γραφείο και λέω όχι ρε γαμώτο το δικό μου θα περάσει. Καλή συνέχεια και υπομονή ....\nειναι σαν να υποτιμουν λίγο την νοημοσύνη μας αλλά δεν πειράζει εμείς θα αντέξουμε ........\nΦυσικά και ζούμε σε μία χώρα που δουλεύουν όλα ρολόι γι' αυτό και είναι έτοιμα να τιναχτούν τα νεύρα μας στον αέρα. Σήμερα δεν μου έπαιρναν εκκαθαριστική σε μία ΔΟΥ επειδή η υπάλληλος δεν μπορούσε να καταλάβει ότι το ποσό που έβλεπε καταχωρημένο στον κωδικό 708 ήταν η διαφορά της περαίωσης από την περυσινή δήλωση. Δεν ξέρω πόση ώρα χρειάστηκε να της εξηγώ για να προχωρήσουμε στην κατάθεση. Αν της πήγαινα και τα αντίγραφα του ΦΠα ίσως να τελείωνα πιο γρήγορα.....\nΑνώτερες ημέρες ασφάλισης σε εργάτη πενθήμερης εργασίας\nnektaria replied to nektaria's question in Λοιπά θέματα Εργατικής Νομοθεσίας\nαν ο μήνας έχει πάνω από 26 ημερομίσθια μπορώ να βάλω 27 ή 28? ευχαριστώ πολύ\nnektaria posted a question in Λοιπά θέματα Εργατικής Νομοθεσίας\nΘα ήθελα να μου πείτε αν μπορώ να ασφαλίσω εργάτη με περισσότερα από 26 ημερομίσθια σε έναν μήνα . Υπάρχει όριο στις ασφαλιστικές ημέρες?\nΕγώ πιστεύω ότι θα δώσουν παράταση αλλά πρώτα θα μας φτάσουν στα όριά μας. Εγώ παραλίγο να χάσω εκκαθαριστικές με χρεωστικές εκπρόθεσμες περιοδικές μέ όλες αυτές τις απεργίες και τις διακοπές ρεύματος. Δεν το συζητώ για δηλώσεις ότι έχω κάνει ελάχιστες .


Κακλαμάνης: «Η ΝΔ δεν παρακαλάει κανέναν για συνεργασία» – politik.gr\n28/04/2018, 5:29 μμ\n«Την απάντηση έχουν ήδη δώσει τόσο η κ. Γεννηματά, πρόεδρος του ΠΑΣΟΚ, όσο και ο ίδιος ο κ. Βενιζέλος. Ξεκάθαρα είπαν ότι θέλουν ηγετικό ρόλο για το κόμμα τους(;)», σημειώνει στην «Εφ.Συν.» ο Νικήτας Κακλαμάνης, σχετικά με την πρόταση του πρώην πρωθυπουργού Αντώνη Σαμαρά για κοινό μέτωπο με το Κίνημα Αλλαγής, επισημαίνοντας ότι η Ν.Δ. «δεν πρόκειται να παρακαλέσει κανέναν».\nΑναφορικά με τη συζήτηση περί αποστρατειών των ιστορικών στελεχών της παράταξης, υπογραμμίζει ότι «αυτά είναι παραμύθια της Χαλιμάς και τα ονειρεύονται στον ΣΥΡΙΖΑ”, τονίζει ότι “στην παράταξή μας διαχρονικά πάντα σεβόμαστε την ιστορία μας και όσους την τίμησαν», και προσθέτει ότι “η ανανέωση δεν μεταφράζεται μόνο σε πρόσωπα αλλά και σε ιδέες”.\nΥποστηρίζει ότι η Ν.Δ. είναι η μοναδική παράταξη που την οκταετία των μνημονίων κατάφερε να επιβιώσει πολιτικά “επειδή έχει σταθερές αρχές και αξίες σε καίρια θέματα που απασχολούν τις Ελληνίδες και τους Έλληνες. Στα εθνικά στην καθημερινή ασφάλεια του πολίτη και στην υγιή οικονομική ανάπτυξη, που θα βασίζεται σε επενδύσεις και όχι στην υπέρμετρη φορολογία”.\n“Δεν καίγεται η Ελλάδα για λύση στο ονοματολογικό”\nΣε σχέση με το ονοματολογικό της ΠΓΔΜ υποστηρίζει ότι “δεν είναι η Ελλάδα που “καίγεται” τη συγκεκριμένη χρονική στιγμή” για λύση, θέτοντας ως πρώτη προϋπόθεση την αλλαγή του Συντάγματος της γειτονικής χώρας. Ενώ για την αντιμετώπιση των προκλήσεων της Χρυσής Αυγής εντός Κοινοβουλίου σημειώνει ότι “οφείλεις να εφαρμόζεις τον Κανονισμό της Βουλής, χωρίς να αφήνεις ανοιχτό και το πιο μικρό παραθυράκι”.\nTags: Κακλαμάνης, Κίνημα Αλλαγής, Νέα Δημοκρατία, ΠΓΔΜ, συνεργασία\nΛεβέντης: «Ο Γιώργος Κατσιαντώνης θα πάει στη ΝΔ»


Μενδρινός: «Γίνεται καλή δουλειά στον Πανιώνιο» - Onsports.gr\nOnsports Team\t30 Ιανουαρίου 2012, 15:33\nΜενδρινός: «Γίνεται καλή δουλειά στον Πανιώνιο»\nΑισιόδοξος για την πορεία του Πανιώνιου εμφανίστηκε ο Κώστας Μενδρινός, τονίζοντας πως στην ομάδα της Νέας Σμύρνης γίνεται πολύ καλή δουλειά που αποδίδει καρπούς.\n«Η δουλειά που γίνεται είναι καλή. Από το προπονητικό τιμ και τους παίκτες, μέχρι τη διοίκηση. Είναι επίτευγμα και της διοίκησης να λύσει τα μεγάλα συμβόλαια κάποιων παικτών, αλλά να τους αντικαταστήσει επάξια.\nΕίναι στο χέρι μας να βοηθήσουμε την ομάδα για να συνεχίσει να κερδίζει και να δείξουμε ότι μπορούμε να καλύψουμε τα κενά», είπε στο ραδιοφωνικό σταθμό «NovaΣΠΟΡ FM» ο Κώστας Μενδρινός για την πορεία του Πανιώνιου.\nΤέλος, για τους προσωπικούς του στόχους, είπε: «Θέλω πρώτα να επιτευχθούν οι στόχοι της ομάδας, να σωθεί όσο πιο γρήγορα γίνεται και να τερματίσει όσο ψηλότερα γίνεται. Αν δεν εκπληρωθούν οι στόχοι του Πανιωνίου, δεν μπορείς να κοιτάς τους δικούς σου στόχους».


Από 38 εκατ. το 2003, στα 90 εκατ. οι άγονες ακτοπλοϊκές γραμμές - Metaforespress\nΑπό 38 εκατ. το 2003, στα 90 εκατ. οι άγονες ακτοπλοϊκές γραμμές\nΚάλεσμα του υπ. Ναυτιλίας στην τοπική αυτοδιοίκηση για «είσοδο» στο εγχώριο ακτοπλοϊκό δίκτυο.\nΜιλώντας στην εκδήλωση “Ακτοπλοΐα στην Ελλάδα. Σκέψεις για το μέλλον” του Πανεπιστημίου Πειραιά, ο γενικός γραμματέας του υπουργείου Ναυτιλίας Γιάννης Θεοτοκάς περιέγραψε τα χαρακτηριστικά, τις παθογένειες και τις μελλοντικές τροποποιήσεις των άγονων ακτοπλοϊκών γραμμών.\nΣτο τελευταίο πεδίο, ο κ. Θεοτοκάς υποστήριξε ότι η τοπική αυτοδιοίκηση και οι δήμοι καλούνται να διαδραματίσουν πιο ενεργό ρόλο στη διαμόρφωση των ακτοπλοϊκών συγκοινωνιών.\nΜάλιστα, προανήγγειλε την υπογραφή προγραμματικών συμβάσεων νησιωτικών περιοχών με το υπουργείο Ναυτιλίας. Πρωτύτερα, οι νησιωτικές περιοχές θα έχουν έρθει σε συμφωνία, είτε με ακτοπλοϊκές εταιρείες, είτε με άλλους ιδιωτικούς ή δημόσιους φορείς για την εκτέλεση των δρομολογίων, με το υπουργείο Ναυτιλίας να εποπτεύει τις σχετικές συμβάσεις.\nΗ ανωτέρω πρόταση συγκαταλέγεται στον επανασχεδιασμό του ακτοπλοϊκού δικτύου και την αναμόρφωση του νομοθετικού πλαισίου για τις άγονες γραμμές (ν. 2932/2001).\nEφέτος, οι επιδοτήσεις για τις συμβάσεις των άγονων γραμμών παρέμειναν στα 90 εκατ. ευρώ, κάτι το οποίο αποτέλεσε πολιτική απόφαση, σύμφωνα με τον κ. Θεοτοκά, ο οποίος υποστήριξε ότι, το 2003, το αντίστοιχο κονδύλι ήταν 38 εκατ.\nΣυνολικά, οι κύριες άγονες γραμμές, δηλαδή αυτές που συνδέουν την ηπειρωτική Ελλάδα με νησιά είναι 30 και εκείνες που συνδέουν νησιά με νησιά 34. Περίπου το 1/3 των ακτοπλοϊκών δρομολογίων, στον αριθμό τους και όχι σε επιβατική κίνηση, αναφέρεται στις άγονες γραμμές.\nΑντίθετα, σε επίπεδο επιβατών οι άγονες γραμμές αντιπροσωπεύουν το 3%-5% της ετήσιας κίνησης.\nΑπό την πλευρά του, ο πρόεδρος του Συνδέσμου Επιχειρήσεων Επιβατηγού Ναυτιλίας, Μιχάλης Σακέλλης υποστήριξε ότι οι άγονες γραμμές θα πρέπει να ανατίθενται για περίοδο 15 ετών, κάτι το οποίο θα επιτρέψει τη ναυπήγηση πλοίων συγκεκριμένων προδιαγραφών.\nΗ «παρακαταθήκη» της Μ. Χρυσοβελώνη στο υπ. Μεταφορών


8 Ιανουάριος 2021 2 views\nΠαρατείνεται η αναστολή λειτουργίας των εμπορικών δραστηριοτήτων έως τις 18/1 ανακοίνωσε ο Νίκος Χαρδαλιάς.\nO κ. Χαρδαλιάς ανέφερε ότι το μεθεπόμενο σαββατοκύριακο ξεκινούν η Super League 2 και η Volley League με ειδικά μέτρα και χωρίς παρουσία κοινού.\nΤα νέα μέτρα θα ισχύσουν από τη Δευτέρα 11 Ιανουαρίου έως και τις 18 Ιανουαρίου, στις 6 το πρωί. Ο υφυπουργός Πολιτικής Προστασίας έκανε επίσης γνωστό ότι θα γίνονται ανακοινώσεις για τα μέτρα που θα ισχύουν ανά βδομάδα.www.ert.gr\nΒ. Παπαευαγγέλου: Πλατφόρμα δωρεάν ελέγχου για εκπαιδευτικούς


Χαιρετισμός Ιατρού - Αριστοτέλης Κεχαγιάς Γενικός Χειρούργος\nΣας καλωσορίζουμε στην ιστοσελίδα μας η οποία έχει σκοπό την έγκυρη ενημέρωσή σας σχετικά με τον τομέα της Γενικής Χειρουργικής. Περιήγηση στις διάφορες ενότητες θα σας δώσουν πληροφορίες για τις υπηρεσίες που προσφέρει το σύγχρονο ιατρείο μας.\nΣτόχος μας είναι η παροχή υψηλού επιπέδου υπηρεσιών σύμφωνα με τα κριτήρια πρότυπων κέντρων του εξωτερικού ως επιστέγασμα της πολυετούς εμπειρίας σε προηγμένα νοσοκομεία και της συνεργασίας με διεθνώς διακεκριμένους χειρουργούς. Βασική μας αρχή είναι η εφαρμογή της ελάχιστα επεμβατικής χειρουργικής (advanced laparoscopy) για τη θεραπεία καλοήθων ή ογκολογικών παθήσεων των κοιλιακών οργάνων, των επινεφριδίων, και για την αποκατάσταση των κηλών. Εφαρμόζουμε μοντέρνες τεχνικές χειρουργικής ενδοκρινών αδένων και πρωκτού με σεβασμό στην λεπτομέρεια. Το ιατρείο μας διατηρεί δυναμική συνεργασία με κορυφαία Ευρωπαϊκά νοσοκομεία προσφέροντας σε κλινικό και ερευνητικό επίπεδο.\nΚύριο συστατικό της φιλοσοφίας μας είναι ότι η βέλτιστη παροχή ιατρικής φροντίδας επηρεάζει θετικά μία άλυσο ανθρώπων με κέντρο βάρους τον ασθενή αλλά και το συγγενικό του περιβάλλον.\nΤο ιατρείο μας προσφέρει στον Έλληνα ασθενή επεμβάσεις υψηλών προδιαγραφών με γνώμονα το προηγμένο και διεθνώς αναγνωρισμένο Φινλανδικό χειρουργικό πρότυπο και με την εγγύηση των δύο τίτλων ειδικότητας χειρουργικής του υπογράφοντος.\nΕπικοινωνήστε ελεύθερα μαζί μας σχετικά με οποιαδήποτε απορία έχετε.\nΕιδικός Χειρουργός Προηγμένης Λαπαροσκοπικής Χειρουργικής Πεπτικού, Κηλών, και Ενδοκρινών Αδένων


ΠΟΣΕΕΠΕΑ: Οι Αθώοι!\nΒαθιά μέσα στη λίστα Λαγκάρντ είναι και βρίσκονται οι ευθύνεςεκείνων των πολιτικών του δικομματικού μονοκομματισμού που έκοψαν\nκαι συνεχίζουν να κόβουν μισθούς και συντάξεις, ενώ ουδέναν τυχόνφοροφυγάδα κάτοικον αυτής της λίστας ή όχι, τσίμπησαν, συνέλαβαν και ξετίναξαν.\nΟλην τη λίστα Λαγκάρντ διαπερνά το όνειδος του τρόπου πουκυβερνάται αυτή η χώρα.\nΔυο χρόνια έψαχνε ο κ. Βενιζέλος τρόπους για να φορολογήσει ό,τιδεν είναι διαπλεκόμενο σ’ αυτήν τη δύστηνη πατρίδα, αλλά τη λίστα Λαγκάρντ την είχε ξεχάσει σε μια μονή κάλτσα, που του είχε απομείνει ξεχασμένη στηνντουλάπα με τους σκελετούς.\nΉ μήπως δεν έχει ήδη αποδειχθεί η αθωότης Σημίτη για την ενοχήΤσουκάτου;\nΑς τα ξεκαθαρίσουμε: Οι πολιτικές ευθύνες έχουν με τις ποινικέςευθύνες τη σχέση που έχουν μεταξύ τους το νόμιμον και το ηθικόν.\nΝα σοβαρευτούμε! Στις δημοκρατίες τις πολιτικές ευθύνες τιςαποδίδει ο λαός, τις ποινικές τα δικαστήρια. Η διαρκής σύγχυση πολιτικών και ποινικών ευθυνών σε μια δημοκρατία της ελεύθερης αγοράς παραπέμπει\nΜε άλλα λόγια θα μπορούσε να έδινε μίζες η Ζήμενς, αν δεν της τοεπέτρεπε η θεία μου η Φωτούλα (για να τα τρώει στη συνέχεια με τον κ.Πάγκαλο στις ταβέρνες του υπολοίπου Αττικής); Οχι βέβαια!\nΣυνεπώς, εφ’ όσον η θεία Φωτούλα είναι ένοχη, η γνώση Γιωργάκη για τη λίστα Λαγκάρντ είναι ένα αθώο πταίσμα· η υπαγωγή της χώρας σε καθεστώς Μνημονίου είναι μια αφορμή για διαλέξεις στο Χάρβαρντ.\nΤι ευθύνη φέρει, πολιτική, ηθική ή άλλη, ο υιός Μπόμπολας όταν δηλώνει ότι στον καπιταλισμό οι καπιταλιστές φοροδιαφεύγουν; Τι τοαληθέστερον; Αλλοιώς δεν θα ήτο καπιταλισμός, θα ήτο η εαρινή σύναξις των Ουρσουλινών!\nΕτσι είναι, κυρίες και κύριοι! Αν δεν ήταν αθώος ο κ. Βενιζέλος για τονΝόμο περί Ευθύνης Υπουργών, οι μισοί Υπουργοί του δικομματικού μονοκομματισμού θα ήταν τώρα\n(Πηγή: http://www.enikos.gr -Ο Στάθης στον eniko)